Сўз эркинлиги мухолифатнинг ўрнини тўлдиролмади – ЕХҲТ « Ўзбекистон Халқ Ҳаракати\nСўз эркинлиги мухолифатнинг ўрнини тўлдиролмади – ЕХҲТ\n24 December 2019 - 16:47\nЕвропада Хавфсизлик ва Ҳамкорлик Ташкилотининг кузатувчилар ҳайъатига кўра, Ўзбекистонда якшанба кунги парламент сайловлари аввалгиларидан эркинроқ ўтган, аммо сайлов тизимидаги ўзгаришлар мухолифатнинг ўрнини тўлдира олмаган.\nДушанба куни Тошкентда ўтган брифинг чоғида ЕХҲТ кузатувчилар миссияси раҳбари Тана де Зулуета ташкилот томонидан тавсия этилган янги Сайлов Кодексининг қабул қилиниши Ўзбекистоннинг сайлов қонунчилигини жаҳон андозаларига яқинлаштирганини айтган.\nАйни пайтда у сайловларда рақобатнинг етишмаганини таъкидлаган.\n“Ўзбекистон сайлов қонунчилигининг такомиллаштирилиши ва сўз эркинлигининг кенгайиши мақтовга лойиқ, аммо улар мухолиф партияларнинг йўқлиги, тамал инсон ҳақларини менсимаслик ва сайлов кунидаги жиддий қонун бузилишларини компенсация қила олмайди”, дея Тана де Зулуетанинг сўзларидан иқтибос келтирмоқда Франс Пресс хабар агентлиги.\nАйни пайтда ЕХХТ миссияси раҳбари аёл номзодлар сонининг кўпайганини олқишлаган.\n“Янги муҳит, янги мамлакат. Биз сўз эркинлигини ҳис қилдик”, деган ХХТ кузатувчилар миссияси раҳбари.\nТошкентда брифингда қатнашган ЕХҲТ Парламент ассамблеяси президенти Георгий Церетели “ҳукумат томонидан юмшаш ва тоқатлилик кузатилгани, аммо чекловлар сақланиб қолганини айтган.\nЦеретелига кўра, сайловдан сўнг овозларни ҳисоблаш жараёнида қоидаларга риоя қилинмаган.\n“Овозларни ҳисоб-китоб қилиш жараёни учун белгиланган аниқ қоидалар мавжуд. Лекин бу қоидаларга ҳурмат билан муносабатда бўлинмади. Овозларни ҳисоблаш жараёнида бу ҳақида кузатувчилар томонидан кўрсатмалар берилган. Лекин шунга қарамай, хулоса салбий бўлиб қолмоқда”, дея Церетелининг сўзларидан иқтибос келтирмоқда Kun.uz нашри.\nЕХҲТ миссиясига кўра, овозларни ҳисоблаш жараёни бўйича хулосанинг 42 фоизи салбий характерга эга.\nKun.uz нашрининг де Зулуетадан иқтибос келтиришича, ҳисоблаш жараёнлари охиригача силлиқ ўтмаган.\n“Қонунда белгиланган процедураларга тўлиқ амал қилинмагани, натижалар ўзгаргани кўринди. Баъзи жойларда рақамлар камроқ эди”.\n22 декабр куни сайловда жиззахликлар кимларга овоз берди? Жиззахликлар янги депутатлардан нималарни исташади?\nМухбиримиз Ибрат Сафо 22 декабр куни Жиззах шаҳрида сайловчиларнинг фикрлари билан қизиқди.\nЖиззах ваъдаларга ишонадими? Би-би-си халққа сўз берди – Ўзбекистон\nЯкшанба куни Ўзбекистон Марказий Сайлов Комиссияси раиси Мирзо-Улуғбек Абдусаломов биринчи марта мухолифатдаги “Эрк” ва “Бирлик” ташкилотлари номини тилга олган ва уларнинг рўйхатга олиниши мумкинлигига ишора қилган.\nАбдусаломовнинг айтишича, мухолифат партияларига тўсиқ “аввал бўлган бўлиши мумкин, ҳозир йўқ”.\nАйни пайтда МСК раиси хориждаги ўзбек мухолифатининг парламент сайловларига қўйилмагани ҳақидаги баёнотларини рад этган.\n“Мана ҳозир чет элдан бизнинг партия қатнашмади… у партия борми ўзи? Сиз (мухбирга-таҳр.) туғилмаган бўлсангиз керак “Эрк”, “Бирлик” деган ташкилотлар пайдо бўлганда?.. Балким келишиб (Ўзбекистонга келиш, маъносидами ёки қурултой ўтказиш ва ё қарорга келиш маъносидами, англашилмайди-таҳр.) рўйхатдан ўтиб, янгитдан агар ҳаракатга киришса, балким бошқа сиёсий оқимлар, сиёсий партиялар пайдо бўлиши мумкин, деган фикрдамиз”, деб айтган Марказий Сайлов Комиссияси раиси Мирзо-Улуғбек Абдусаломов.\nАбдусаломов агар Халқ демократик партияси – ХДП ўзини мухолифат сифатида кўрса, бунинг учун қулай ҳуқуқий ва сиёсий вазият мавжудлигини айтган.\nМухолифатдаги “Эрк” партияси раҳбари Муҳаммад Солиҳнинг фикрича, Мирзо-Улуғбек Абдусаломовнинг баёнотида мухолифатга қатъий мужда йўқ.\nАгар МСК раиси “Эрк” партиясини тасодифан тилга олмаган бўлса, бу баёнот раҳбарларлар билан келишиб қилинган бўлса, буни кескин ва аниқ бир шаклда эълон қилиш керак. Ўзбекистонда сиёсий мухолифатга тақиқнинг бекор қилингани расман эълон қилиниши керак. Ана шунда буни Ўзбекистон учун “яхши хабар” дейиш мумкин”, деб айтди Муҳаммад Солиҳ Би-би-си билан суҳбатда.\nЯкшанба куни ўтган парламент сайловларида Тадбиркорлар ва ишбилармонлар ҳаракати — Ўзбекистон Либерал-демократик партияси Олий Мажлис Қонунчилик палатасидаги кўпчилик ўринни сақлаб қолган.\n22 декабр кунги овоз бериш жараёнларининг дастлабки натижалари Марказий Сайлов Комиссияси раиси Мирзо-Улуғбек Абдусаломов томонидан душанба куни Тошкентда ўтган брифинг чоғида эълон қилинди.\nОвозларни санаш натижаларига кўра, Ўзбекистон Либерал-демократик партияси (ЎзЛиДеП) 43, Ўзбекистон “Миллий тикланиш” демократик партияси 35, “Адолат” социал-демократик партияси 21, Ўзбекистон Халқ демократик партияси 18, Экологик партия эса 11 ўринни эгаллаган.\n22 та сайлов округида такрорий овоз бериш жараёнлари ўтказилиши айтилмоқда. Агар унинг натижалари партияларнинг ўринларига таъсир кўрсатмаса, жорий сайловларнинг олдингидан ягона фарқи “Адолат” социал-демократик партиясининг учинчи ўринга кўтарилиши бўлади.\nБу йилги сайловларда сайловчиларнинг иштироки ҳам 2014 йилдагидан анча паст бўлиб, 67,8% фоизни ташкил этган.\n2014 йилда бу кўрсаткич 88,94 фоизни ташкил этган эди.\nИжтимоий тармоқларда овоз бериш жараёнларидаги қонунсизликлар, овозларни сохталаштиришга доир кўплаб хабар ва видеолар тарқатилган.\nЭнг кўп тарқалган қонун бузилиши бир кишининг бир неча, баъзи ҳолатларда йигирматалаб бюллетенни сайлов қутисига ташлаш ҳолатлари бўлган.\nМарказий Сайлов Комиссияси ва Бош прокуратура қонун бузилишларига доир қатор ҳолатларни текшираётганини айтган.\n“Адолат” партиясидан Тошкент шаҳар кенгашига номзод Обиджон Латипов сайлов участкаси ходимларининг бюллетенларни “пачкалаб” сайлов қутисига ташлаганига оид далиллар борлигини айтган.\nТошкентдаги брифинг чоғида Марказий Сайлов Комиссияси раиси Мирзо-Улуғбек Абдусаломов Обиджон Латиповнинг овозларни сохталаштириш билан боғлиқ ҳолатлар ҳақидаги саволига жавоб бера туриб, уларни “шармандали” деб атаган.\nБлогер Нозим Сафари Тошкентнинг Сергели туманидаги сайлов жараёнида туман ҳокимининг овоз бериш жараёнларига қўпол равишда аралашганини иддао қилган.\nУ сайлов участкасида ходимларнинг кузатувчилар фаолиятига тўсқинлик қилгани акс этган видеони эълон қилган.\n“Адолат” партиясидан Халқ депутатлари туман кенгашига номзод бўлган блогер Сергели туманидаги 426-сайлов участкасидаги ўқитувчи ходим унинг “қўлини тишлашгача боргани”ни айтган ва суратларни Телеграм каналига жойлаган.\nЎзининг сўзларига кўра, ҳодиса Сафари ходимлардан “протоколни қонун доирасида кузатувчилар кўз ўнгида тўлдириш”ни сўраши ортидан юз берган.\nБош прокуратура Сергели тумани сайлов участкасидаги ҳолат текширилаётганини маълум қилган.\nБош прокурор Ниғматилла Йўлдошев ижтимоий тармоқларда тарқалган 450га яқин қонун бузилиши ҳолатлари Бош прокуратура томонидан назоратга олингани ва уларни текшириш учун махсус гуруҳ тузилилганини айтган.\nUzreport каналига интервьюсида Бош прокурор барча ҳолатлар чуқур ўрганилиши ва қонун устуворлиги таъминланишини айтган.\nБош прокурор шунингдек, Сергели туманидаги бир неча участкаларда қонунбузарликлар аниқлангани ва жиноий иш очилганини маълум қилган.\nУчтепа ва Олмазор туманларидаги ҳолатлар бўйича жиноий ишлар очилгани айтилмоқда.\nЯкшанба кунги овоз бериш жараёнлари Шавкат Мирзиёев ҳокимиятга келганидан буён парламентга илк сайловлар бўлган.\nУнда қатнашган бешта партиянинг ҳаммаси Президент Мирзиёевга садоқатли партиялардир.\nХалқаро кузатувчилар сайловларда ҳақиқий рақобатнинг йўқлигини танқид қилишган.\nHuman Rights Watch ташкилоти мухолифатнинг сайловларга қўйилмаганини камчилик деб атаган ва Мирзиёев ислоҳотлар руҳини сайловларга юқтира олмаганидан таассуф изҳор қилган.\nАйни пайтда овоз бериш жараёнларини Ислом Каримовнинг ўтмишдаги авторитар бошқарувидан яна бир қадам олдинга кетиш сифатида кўраётганлар ҳам бор.\nЕвропада Хавфсизлик ва Ҳамкорлик Ташкилоти сайловларги биринчи марта ўзининг тўлақонли ҳайъатини юборган.


UFCда ўн кунда иккита ғалаба, иккита бонус. Асли чечен бўлган швед викинги — Хамзат Чимаев ҳақида / Olamsport.com\nUFCда ўн кунда иккита ғалаба, иккита бонус. Асли чечен бўлган швед викинги — Хамзат Чимаев ҳақида\n16 июль куни Абу-Дабининг «Жанглар ороли»да асли чечен бўлган Швеция вакили Хамзат Чимаев UFCдаги дебют жангида иштирок этди.\nУ ўрта вазн тоифасида бўлган жангда Жон Филлипсни бир ярим раунд ичида яксон қилиб, илк ғалабасини қўлга киритди. Жангдаги ажойиб ҳаракатлари учун у «кеча жангчиси» учун бериладиган бонус билан тақдирланди. Хамзат учун ажойиб дебют бўлди, лекин унга бу камлик қилди ва промоушен раҳбари Дэна Уайтга ўн кундан сўнг бўлиб ўтадиган UFC кечасида жанг қилмоқчи эканлигини маълум қилди. Ташкилот унга бундай имкониятни яратиб беришга қарор қилди, лекин энди у ўн кундан сўнг ўрта вазнда эмас балки ярим ўрта вазнда октагонга кўтарилиши лозим эди. Шу тариқа, Хамзат ўн кун ичида салкам ўн кг вазн ташлади ва 26 июль куни бўлиб ўтган жанг оқшомида Рис Маккига қарши октагонга кўтарилди. У рақибини биринчи раунддаёқ мағлуб этди. Икки ҳафта ичида кўпчиликка нотаниш бўлган Хамзат бутун UFC оламига ўзини танитиб қўйди. Шу боисдан ҳам биз бугун «чечен викинги» ҳақида сўз юритишга қарор қилдик.\nҲаётининг дастлабки йиллари:\nХамзат Ахмедович Чимаев 1994 йил 1 май куни Чеченистон Республикасида дунёга келади. Ҳар бир чечен сингари Хамзатнинг қонида ҳам жангчилик хусусияти бор эди, у бир ёшидан бошлаб машғулот қилишни бошлайди. Беш ёшида эса якка тартибда шуғулланишни бошлайди. Аммо Чеченистондаги оғир шароит сабабли Хамзат ўн олти ёшида оиласи билан Швецияга қочқин бўлиб ўтишга мажбур бўлган. Швецияда ҳам ёш чечен машғулотларни тўхтатмайди ва 18 ёшида 23 ёшгача бўлган курашчилар иштирок этадиган мусобақанинг бош совринини қўлга киритади.\nЧимаев профессионал фаолиятини 2018 йилда бошлаган. У дебют жангида норвегиялик Гард Олвега қарши октагонга кўтарилади ва иккинчи раундда техник нокаут эвазига ғалаба қозонади. Хамзат учинчи жангини Яқин Шарқда анча машҳур бўлган Brave CF промошенида ўтказади. У Марко Симичга қарши октагонга кўтарилиб, рақибини биринчи раундда таслим бўлишга мажбур қилди. 2018 йилнинг 23 декабрида Brave CF юбилей 20 турнирини ўтказади ва кечанинг марказий жангида Сидни Уилер Леон Алига қарши баҳс олиб бориши лозим бўлади, аммо жангга ўн кун қолганда Али жароҳат олади ва унинг ўрнига Хамзат таклиф қилинади.\nХамзат бу жангга ўзи учун янги ўрта вазнда ҳаракат қилиб, рақибини 35 сонияда мағлуб этади. Хамзат йўлида ким чиқишидан қатъий назар яксон қилишда давом этарди. Унинг спаринг рақиби UFC юлдузи Александр Густафссон Чимаев ҳақида гапирар экан, унга қарши жанг қилиш қийинлигини, у жуда ҳам кучли эканлигини бир неча марта таъкидлаб келади.\nШу йилнинг июнь ойида «чечен викинги» менежерини ўзгартиришга қарор қилди ва энди унга UFCнинг энг машҳур менежерларидан бири Али Абдель-Азиз ёрдам берадиган бўлди. Бу дегани у тез орада сайёрамизнинг энг кучли ва машҳур ММА промоушени UFCда бўлади дегани эди. Шундай бўлди ҳам. Хамзат ва UFC ўртасида 8 июль куни шартнома имзоланди. Хамзатнинг UFCдаги дебюти узоқ куттирмади ва 16 июль куни Жон Филиппсга қарши октагонга кўтарилди. У икки раундда рақибига 124 та зарба бериб, мағлуб этишни уддалади.\nИккинчи жангни эса ўн кундан сўнг ўтказди, бу сафар унга Рис Макки қаршилик қилиши лозим эди ва уни ҳам биринчи раундда мағлуб этди. Хамзатнинг ҳаракатлари UFC раҳбариятига ёқди ва унга ҳар икки баҳс учун 50 минг доллар бонус тақдим этилди.\nХамзат UFCдаги учинчи жангини икки ҳафтадан сўнг ўтказмоқчи эканлигини маълум қилди ва Дана унга рақиб топиб беришга ҳам ваъда берди. Лекин эндигина UFCга кириб келган спортчига қарши ҳеч ким жанг қилишни истамаяпти. Хамзат бу орада, ташкилот юлдузи Конор Макгрегор билан сўз ўйини қилишга ҳам улгурди.\nКўпчилик, хусусан UFC президенти Дана Уайт Хамзат ташкилотнинг янги юлдузи бўлишга ишонади. Хамзат ҳам буни уддалашга астойдил ҳаракат қилишга ишонамиз!\n30 июл 17:47:47\nBos gazini ukam usmon,adesanyalarniyam urib tasha\n29 июл 21:23:16


Ўзбекистон ва Эрон дипломатлари ҳамкорлик дастурини имзоладилар\n16 декабр 2019, Тошкент вақти: 10:47\nЭронда юрган ўзбек делегациясига ташқи ишлар вазири Абдулазиз Камилов бошчилик қилмоқда.\nЎзбекистон ва Эрон ташқи ишлар вазирлари Абдулазиз Камилов ва Жавод Зариф 17 октябрь куни Теҳронда вазирликлар орасида 2018-2019 йиллар учун ҳамкорлик дастурига қўл қўйдилар. Бу ҳақда Ўзбекистон ТИВ матбуот хизмати маълумот тарқатди.\nЭрон пойтахтида бўлиб ўтган учрашувда вазирлар икки томонлама ҳамкорликнинг долзарб жиҳатларини муҳокама қилганлар ҳамда халқаро ва минтақа сиёсатига оид муаммолар юзасидан фикр алмашганлар.\n“Учрашувда Ўзбекистон ва Эроннинг БМТ, Шанхай ҳамкорлик ташкилоти, Ислом ҳамкорлик ташкилоти ва бошқа халқаро тузилмалар доирасидаги ҳамкорлик истиқболлари муҳокама қилинди”, дейилади ТИВ хабарномасида.\nВазир А.Комилов бошчилигидаги ўзбек делегацияси сешанба куни Эроннинг саноат, конлар ва савдо вазири Муҳаммад Шариатмадари билан ҳам учрашган. Учрашувда транспорт-коммуникация соҳасидаги ҳамкорликни чуқурлаштириш истиқболлари батафсил муҳокама қилинган ва Ўзбекистон-Туркманистон-Эрон-Уммон халқаро транспорт коридори бўйича 2011 йил апрелида имзоланган битим доирасидаги алоқаларни ривожлантиришга томонлар тайёр эканлиги тасдиқланган.\nЎзбекистон делегацияси Теҳронга ташриф чоғида ўзбек-эрон бизнес-форумида иштирок этиши режаланган.


Қирғизистон парламентига янги спикер сайланди\n22 май 2022, Тошкент вақти: 06:57\n“Қирғизистон” фракцияси лидери Қанат Исаев мамлакат парламентига раис этиб сайланди. Бунга оид қарор парламентнинг 13 октябрь куни “Ала-Арча” давлат қароргоҳида бўлиб ўтган мажлисида қабул қилинган.\nМажлис аввалида 62 нафар депутат иштирок этаётгани эълон қилинган. Яна 12 нафар депутат ўз ишончномаларини бериб юборганлар. Бироқ овоз бериш натижаларига кўра 80 та бюллетень ишлатилгани қайд этилган. Исаевнинг спикер этиб сайланишини ёқлаб 78 нафар депутат овоз берган, 2 нафари қарши чиққан. Айрим депутатлар овоз бериш жараёнига мажлис иштирокчилари сони эълон қилинганидан кейин келиб қўшилгани тахмин қилинмоқда.\nОвоз бериш олдидан фракция вакиллари Қанат Исаев номзодини дастаклашларини билдирганлар. У бўлажак парламент сайловида иштирок этиш нияти борлигини, бироқ ҳали якуний қарорга келмаганини билдирган.\nЖурналистларнинг саволига жавоб бераркан, Қанат Исаев мамлакатда барқарорлик ўрнатилишида парламентининг роли катта эканини қайд этган ва президент Сўўрўнбай Жээнбеков истеъфога кетмаслиги кераклигини билдирган.\n“Президент ўз ўрнида қолиши лозим, вазият мураккаб. Кўпчилик спикер президент вазифасини бажариши мумкинлигини айтяпти, бироқ у президентнинг ўрнини тўлалигича босолмайди. Шунинг учун ҳам президентдан ўз ўрнида қолиб туришни сўраш керак. У мамлакат қонунийлик йўлига ўтганидан кейин истеъфога кетишга тайёр эканини айтган, бироқ қонунийлик йўли бош вазирни сайлашдангина иборат эмас. Барқарорликни ўрнатиш зарур”, деган Қ. Исаев.\nПарламентнинг бир гуруҳ депутати томонидан янги спикер деб эълон қилинган Миқтибек Абдилдаев 10 октябрь куни бўлиб ўтган навбатдан ташқари мажлисда ўз ваколатларини топширган.\n10 октябрь куни парламент депутатларининг бир қисми “Ала-Арча” давлат қароргоҳида навбатдан ташқари мажлисга йиғилиб, у ерда Садир Жапаров бошчилигидаги ҳукумат таркибини маъқуллаган. Бироқ 11 октябрь куниёқ қатор депутатлар, жамоат ва сиёсат арбоблари ҳамда ҳуқуқшунослар мазкур мажлисда кворум бўлмагани, шу важдан у ерда олинган қарорлар легитим эмаслиги ва парламент мажлисини қайтадан ўтказиш зарурлигини билдиришган.\nСадир Жапаровнинг шанба кунги парламент мажлисидан кейин ўтказилган матбуот анжуманида расман бош вазир лавозимини эгаллагани ва ишга киришаётганини билдирган.\nБироқ президент Сўўрўнбай Жээнбеков ҳукумат дастурини тасдиқлаш, ҳукумат тузилиши ва таркибини белгилашга оид қарорни парламентга қайтарган. Унинг фикрича, 10 октябрь куни бўлиб ўтган парламент мажлисида кворум бўлмаган.


Нөкис дийқан базарында реконструкция жумыслары әмелге асырылады, буның ишинде «стоянка» да бар – ҳәкимлик » KarInform\nНөкис дийқан базарында реконструкция жумыслары әмелге асырылады, буның ишинде «стоянка» да бар – ҳәкимлик\n«@SizdanTelegram» каналында Нөкис дийқан базары жанындағы жөнелисли маршрутлар турар орнында, яғный, стоянкада жаўын жаўғаннан кейинги ҳаял-қызлар топланып қалған суўларды тазалап атырғаны ҳәм стоянканың жағдайы ҳаққында критикалық көзқарастағы видеоролик жәрияланып, кең жәмийетшилик тәрепинен түрлише пикирлер билдирилмекте. Базылар рахметлерин айтып, миннетдаршылық билдирип, қоллап-қуўатлап атырған болса, айрымлар сын пикирлерин билдирмекте, - деп жазбақта Нөкис қалалық ҳәкимлигиниң баспасөз хызмети.\n«Социаллық тармақларда жәрияланған көринистеги ҳаял-қызлар Нөкис дийқан базары жәмәәтинде жумыс ислейтуғын хызметкерлер. Ҳәр бир хызметкердиң өзлерине бекитилген жуўапкерли тапсырмалары болғанындай, бул хызметкерлер де өз ўазыйпаларын атқарған. Буның ҳеш қандай нызамға қайшы тәрепи жоқ. Жаўыннан кейинги топланып қалған суўларды тазалап, жөнелисли маршрутларға ҳәм де пуқараларға қолайлы имканият жаратып бериў қайта қоллап-қуўатлаўға турарлық ис емес пе?\nАл, автомашиналар турар орнына келсек, бул бойынша да тийисли жумыслар алып барылмақта. Атап айтқанда, быйылғы 2020-жылда Нөкис дийқан базарында кең көлемли реконструкция жумысларын әмелге асырыў бойынша тийисли смета жойбар ҳүжжетлери исленип шығылмақта. Буның ишинде автомашиналар турар орнын да қайта ислеў нәзерде тутылған. Стоянка белгили дәрежеде бийиклетилип, қар, жаўыннан кейинги суўларды тартып кетиў мақсетинде астынан канализация тармағын тартыў илажлары белгиленген. Бул жумыслар толық әмелге асырылғаннан кейин, жоқарыдағыдай кеўилсиз жағдайлар қайталанбайды, әлбетте».\nҚарақалпақстанда ақаба суўларды қайта ислеў м ...\nЕлликқаладағы бақшада реконструкция жүргизип атыр&# ...


Совкомбанк "Ўзагроэкспортбанк"ни сотиб олмайди\nАсосий/Сўнгги янгиликлар/Совкомбанк "Ўзагроэкспортбанк"ни сотиб олмайди\nНашр қилинган сана: 17.06.2022 09:23\nРоссия Совкомбанки томонидан "Ўзагроэкспортбанк"ни сотиб олиш бўйича битим бекор қилинмоқда. Бу ҳақда Санкт-Петербург иқтисодий форумида Совкомбанк бошқаруви раисининг биринчи ўринбосари Сергей Хотимский Podrobno.uz мухбирига маълум қилган.\n"Афсуски, Россиянинг деярли барча тизимли аҳамиятга эга банклари сингари бизга нисбатан санкциялар жорий қилингани сабабли, лойиҳани жорий шароитда амалга ошириш имконсиз бўлиб қолди, бу ҳақда Ўзбекистон ҳукумати хабардор қилинган. Бу ерда бир нарсани тушуниш муҳим - бизнинг ҳар қандай шўъба банкимиз автоматик тарзда санкциялар остида қолиши Ўзбекистон учун муаммо бўларди. Биз технология ва сармоя олиб келиш ўрнига, регулятор ҳал қилиши керак бўлган бир қатор муаммоларни олиб келган бўлардик”, - деган Хотимский.\nСергей Хотимский / Фото: promdevelop.com\nС.Хотимскийнинг сўзларига кўра, ҳозирги шароитда бу лойиҳа энди режалаштирилган шаклда амалга оширилмайди.\n"Биз вазият ўзгаришига умид қилишда давом этамиз, санкциялар билан боғлиқ вазият бартараф этилгач, биз Ўзбекистон бозорига фаол кредитор сифатида катта мамнуният билан қайтамиз. Ҳозир, афсуски, биз кредит лойиҳаларимизнинг аксарият қисмини қисқартиришга мажбурмиз", - деган у.\nШунингдек, унинг қўшимча қилишича, бу ташвишлар, албатта, абадий эмас, лекин "Ўзагроэкспортбанк" ҳеч қачон "Совкомбанк"нинг шўъба банкига айланмаслиги аниқ.\n"Ўзбекистон ҳукумати яқин орада уни хусусийлаштиришни режалаштирмоқда ва биз шартларга кўра бу жараёнда иштирок эта олмаймиз. Ҳозир томонларнинг ўзаро қарорига кўра, битимни бекор қилиш босқичида. Айтишимиз мумкинки, у деярли бекор қилинди”, - дея хулоса қилган Хотимский.\nЭслатиб ўтамиз, 2022 йилнинг февраль ойи ўрталарида тузилган келишувга кўра, Совкомбанк "Ўзагроэкспортбанк"нинг 100 фоиз давлат улушини 4 миллион долларга сотиб олиши керак эди.\nМаълумот учун: "Ўзагроэкспортбанк" 2017 йилда агросаноат маҳсулотлари ишлаб чиқарувчилар учун қулай шарт-шароитларни ташкил этиш ва экспорт қилувчи ташкилотларни молиявий қўллаб-қувватлаш мақсадида ташкил этилган. 2021 йил якунига кўра, банк активлари 69 миллиард сўмдан ошган, банк йилни 16,7 млрд. сўм зарар билан якунлаган.\n"Совсомбанк" Россиянинг универсал банкларидан бири бўлиб, мамлакатдаги энг йирик ўнта банкдан биридир. Банкнинг бутун Россия бўйлаб 2,3 мингдан ортиқ офисларида 23 минг ходим ишлайди. Банк 12 миллион мижозга хизмат кўрсатади.


10 февраль, 2021, 20:10\nТеглар:Трансфер янгиликлари | Пахтакор | АГМК\nФутболимиздаги қизиқ ҳолатлардан бири\nКеча АГМК клуби матбуот хизмати "Пахтакор" ҳимоячиси Акрам Комилов билан шартнома имзолагани борасида хабар берганди. Қизиқ томони, Комилов шу куннинг биринчи қисмида олмалиқликлар билан битим тузгунга қадар, "шерлар" сафида машғулот ўтказганди.\n(9 февраль "Пахтакор" матбуот хизмати шу кунги машғулотдан тақдим этган расм)\nСўнг, у кечки пайт Миржалол Қосимов жамоасига ўтгани эълон қилинди. Футболчи ижара асосида 2021 йилнинг охирига қадар олмалиқликлар шарафини ҳимоя қилиши белгиланганди.\n(9 февраль АГМК матбуот хизмати шу куни шартнома имзолагани борасидаги хабардан расм)\nБугун эса, Акрам Комилов яна "Пахтакор"да шуғулланди. Футболчи балки жамоаси билан хайрлашгани боргандир, дерсиз, бироқ у "шерлар" билан бирга машғулот ўтказди! Қўлида оёқ кийими ҳам бор эди.\n(10 февраль "Пахтакор" матбуот хизмати шу кунги машғулотдан тақдим этган расм)\nБу бизга ўтган йили Мурод Холмуҳаммедов билан юз берган ҳолатни ёдга солди. Эсингизда бўлса, "Бунёдкор" ОЧЛ гуруҳ босқичига чиқиш учун Холмуҳаммедовни ўз сафига қўшиб олганди. Сўнг, "қалдирғочлар" плей-оффдан ўта олмагач, ҳимоячи икки ойда "Қўқон-1912" клубига қайтиб кетганди.\nРасман! "Бунёдкор" Мурод Холмуҳамедов ва 2 нафар легионер билан йил охиригача шартнома тузди\nМаълумот ўрнида, бугун ПФЛ расмий сайтида АГМК клуби янги мавсум учун рўйхатдан ўтказган футболчилар сафида Акрам Комилов йўқ эди. Бугун бўлиб ўтган "Турон" ва АГМК ўртасидаги ўртоқлик учрашувида ҳам Комилов қатнашмади.\nПойтахт камандала мумкун хохлаган иш килиш бошка камандалага мумкунмас бу факт


Тоҳир Жалилов маҳсулотга нарх белгилаш сиёсати, интернетдаги танқидлар ва айрим деҳқонларнинг ғирромлиги ҳақида - Daryo\n14:16, 29.06.2018 28710\nТоҳир Жалилов маҳсулотга нарх белгилаш сиёсати, интернетдаги танқидлар ва айрим деҳқонларнинг ғирромлиги ҳақида\nСўнгги пайтларда ижтимоий тармоқларда «Ўзбекозиқовқатхолдинг» компанияси таркибидаги «Ўзагроэкспорт» акциядорлик жамияти фаолияти, хусусан унинг нарх белгилаш сиёсати, ушбу жараёнда деҳқонлар билан маслаҳатлашилмаслиги юзасидан қизғин баҳс-мунозаралар кузатилмоқда. Шунингдек, компаниянинг 1200 сўмдан пиёз харид қилиши борасидаги таклифидан ҳам норозилар топилмоқда. Айтишларича, компания ҳамма деҳқоннинг пиёзини олмаётган эмиш. Хўш, ушбу ҳолатларни мутасаддилар қандай изоҳлайди? Аҳвол аслида ҳам интернет фойдаланувчилари айтаётганидекми? Ушбу саволларга жавоб ва тизимдаги ўзгаришлар ҳақида маълумот олиш учун «Дарё» мухбири Севара Нишонова «Ўзбекозиқовқатхолдинг» компанияси бошқарув раиси Тоҳир Жалилов билан суҳбатлашди.\nФото: «Ўзбекозиқовқатхолдинг» холдинг компанияси матбуот хизмати\n—Ўтган йилнинг июль ойида «Ўзбекозиқовқатхолдинг» компанияси бошқарув раиси этиб тайинландингиз. Мана шу бир йил ичида компания фаолиятини ривожлантириш учун қандай ишларни амалга оширдингиз?\n—Бир йил давомида биз экспорт ҳажмини ошириш билан шуғулландик. Ҳукумат томонидан бизнинг олдимизга айнан шу масала қўйилган эди. Биз мамлакатимизнинг жаҳондаги позициясини кўриб чиқдик. Компаниянинг асосий вазифаси — Ўзбекистоннинг анъанавий бозорлардаги позициясини қайтариш. Чунки собиқ иттифоқ даврида биз 15 республика ичида экспорт ҳажми бўйича 1-ўринда турганмиз. Ўшанда биз йилига қарийб 6 миллион тонна мева ва сабзавот экспорт қилганмиз. (Бугун эса 1 миллион тонна экспорт қилинади). Ўзбекистоннинг жаҳон бозоридаги мана шу позициясини қайтариш — бизнинг асосий вазифамиз.\nИккинчи вазифа — эса биз аввал маҳсулот экспорт қилмаган, узоқ хорижий мамлакатларга чиқиш. Бугунги кунда биз мана шу дастур бўйича ишлаяпмиз, олдинга интиляпмиз. Ҳозирги кунда дунёнинг қарийб 80 та давлатига маҳсулот экспорт қиляпмиз. Бироқ, шунга қарамай жаҳон бозорига экспорт қилинаётган 80—85 фоиз маҳсулотлар бизга қўшни бўлган мамлакатлар улушига тўғри келади. Қолган 15 фоизи бошқа мамлакатлар. Биз илк марта Хитойга маҳсулот экспорт қилишни бошладик. Ушбу мамлакатга ҳозирча фақат икки маҳсулот, яъни мош ва гилос етказиб берилмоқда.\nЯна бир жиҳат, илгари Ўзбекистоннинг хорижга экспорт қилинаётган маҳсулотлари учун миллий бренд бўлмаган. Биз UzAgro брендини яратдик. Бизнинг маҳсулотлар транспортнинг барча турларида экспорт қилиниши учун стандартларни жорий этдик.\nЎзбекистон жаҳонда 8 та маҳсулот экспорти бўйича ўнталикка, 6 маҳсулот экспорти бўйича эса бешталикка киради.\n—Таққослаш учун 2017 йилнинг беш ойи ва 2018 йилнинг беш ойи учун экспорт ҳисоботини тақдим этсангиз...\n—2017 йилнинг олти ойлигида биз 232 минг тонна 183 миллион доллар миқдорида экспортни амалга оширган бўлсак, 2018 йилда 534 минг тонна 420 миллион долларлик маҳсулот экспорт қилдик. Бу эса 2,3 баробар ўсиш дегани.\nЭкспорт қилишдан мақсад — даромад кўриш\n—Турли интернет нашрларида «Ўзбекозиқовқатхолдинг» компанияси таркибига кирувчи «Ўзагроэкспорт» акциядорлик жамияти фаолиятига доир танқидий мақолалар тез-тез чоп этилади. Хусусан, уларда «Ўзагроэкспорт» мева ва сабзавот нархини ўта қиммат баҳолаётгани, бунинг натижасида эса тадбиркорлар арзонроқ нархда маҳсулотни чет элга экспорт қила олмаётгани айтилади. Мана шундай ҳолатларни қандай изоҳлайсиз?\n—Биз жаҳонда мева ва сабзавот экспорти бўйича 5-ўринда турибмиз. Бу МДҲда эмас, Осиёда эмас, айнан жаҳонда. Бизнинг жаҳондаги позициямиз бор. Маҳсулотнинг экспорт нархини белгилашда жаҳондаги нархлар эътиборга олинади. Бозорда миллий маҳсулотни мана шу нархларда сотиш имконияти бор. Айнан жаҳон бозоридаги нархлардан келиб чиқиб, биз нарх белгилаш бўйича тавсия берамиз. Бир туп гилос дарахтини ўтқазиб, ундан ҳосил олиш учун камида беш йил вақт керак. Мана шу вақт ичида уни парваришлаш керак. Беш йилдан сўнггина ундан маҳсулот олиб, даромад кўриш мумкин. Гилос етиштириш учун қанча пул кетган? Ким сўраяпти? Бугунги кундаги гилосларимиз вақт ўтиши билан қарийди ва мева бериши ҳам камаяди. Буни ким ўйлайди? Экспортёрлар таннарх деган нарсага қизиқиши керак. Агар деҳқон меҳнатидан даромад кўрмаса, у эртага деҳқончиликка инвестиция киритмайди. Бизнинг экспортёрлар эса маҳсулотни арзон олиб, хорижга арзон сотишни ўйлайди. Ўзиям даромад олмайди, деҳқонгаям даромад келтирмайди. Биз нима учун маҳсулотимизни хорижга олиб бориб, арзон нархга ташлаб келишимиз керак?\nКўпчилик ҳозир экспорт ҳажми тушяпти, деб гапиряпти. Аслида экспорт ҳажми қарийб уч баробарга ошди.\nЭкспорт қилишдан мақсад — даромад кўриш. Чунки маҳсулотни етиштиришнинг ўзи бўлмайди. Етиштириб бўлгандан кейин уни яхши нархда сотиш керак.\nМева ва сабзавот эккан деҳқон ундан қанча даромад олишини олдиндан билиши керак. Унинг учун биз маҳсулот нархини олдиндан белгилашимиз лозим. Мана ҳозир пиёз бозорда 500 сўм. Бунинг сабаби эса маҳсулот кўплиги.\nАйрим деҳқонларнинг ғирромлиги ҳақида\n—Пиёз ҳақида гап кетганда, яна бир ҳолатга изоҳ бериб ўтсангиз. «Ўзбекозиқовқатхолдинг» пиёзни 1200 сўмдан олаётгани ҳақида маълумот берилди. Бироқ, ижтимоий тармоқларда компания фермерлардан турли важлар билан маҳсулотни сотиб олмаётгани таъкидланмоқда.\n—Бу тўғри. Ўша биздан пиёзни харид қилишмаяпти, деб эътироз билдираётганларнинг ҳаммаси олиб-сотарлар. Биз улардан эмас, деҳқонлардан, уларнинг уйларига далаларига бориб пиёз харид қиляпмиз. Лекин пиёз кўп. Биз шунча пиёзнинг ҳаммасини сотиб ололмаймиз. Бу ерда яна битта муаммо бор: сифатсиз маҳсулотни таклиф қилиш. Маҳсулот ичига майдаларини, айрим ҳолларда тош ҳам солишади. Шунинг учун биз маҳсулотни текшириб оляпмиз. Шунинг учун пиёз харид қилиш жараёни узоқроқ давом этяпти. Қопни ичига трубани қўйиб, ичига майда-чуйда, яроқсиз маҳсулотни солиб, атрофини чиройли қилиб тўлдириб қўяётганлар ҳам бор. Менга телефон қилишади «Тоҳир ака, пиёз олиб келишди, пиёзига қараб бўлмайди, майда» деб. Аслида биз уларга 60 калибрли ҳажмда бўлсин пиёз деб тушунтирганмиз. Пиёзнинг ярми стандарт талабига жавоб беради, ярми жавоб бермайди. Уни олиб мен нима қиламан? Москвага олиб бориб ташлаб келаманми? Умуман олганда, ҳозирда компания ҳақидаги танқидларни ҳам яхши томонга қабул қилса бўлади. Энг муҳими, одамлар биз ҳақимизда гапира бошлади. Мен танқидни тўғри қабул қиламан. Салбий фикрлардан ҳеч қачон хафа бўлиш керак эмас.\nБизнинг экспорт салоҳиятимиз, имкониятларимиз катта. Фақат тўғри ва ҳалол меҳнат қилишимиз керак. Ҳамма нарсани Россияга олиб бориб ташлаб келишимиз керак эмас. Мана Хитой бор, Ҳиндистон бор.\n—Нарх белгилаш сиёсатини оддий тилда тушунтириб берсангиз. Дейлик, гилоснинг энг сараси ўзимининг бозорларда 18 минг сўм, бироқ унинг экспорт баҳоси 32 минг сўм. Ушбу нархни белгилашда қандай омиллар ҳисобга олинган?\n—Ҳозирги кунда жаҳон бозорида гилоснинг ўртача нархи 7 доллар. 7 долларни саккиз мингга кўпайтирсангиз неччи бўлади? 56 минг сўм. Биз 4 доллар баҳоладик. Энди 18 мингга гилосни олганимиздан кейин уни яхшилаб қадоқлаш керак, калибровка қилиш керак, яхши автомобиль ёки самолётда истеъмолчига етказиб бериш керак. Уни хорижда сотиш керак. У ерда ҳам кирадиган харажатлари бор. Буларнинг ҳаммасини ҳисобга олганда шу биз белгилаган нарх чиқади. 32 минг сўмнинг ичида экспортёрнинг ҳам фойдаси бўлиши керак. Уни 18 минг олиб, Тошкент вилоятидан Олой бозорига сотмаяпмиз-ку?!\nКелгуси йилга янаям қиммат қиламиз. Чунки бизнинг гилоснинг нархи камида 7 доллар бўлиши керак. Ўзбекистонда гилос пишган пайтида дунёнинг ҳеч бир мамлакатида гилос ҳали пишмаган бўлади. Биз бу йилнинг ўзида Хитой компанияси билан келгуси йил учун 10 минг тонна гилос экспорти бўйича шартнома имзоладик.\nЎзбекистон хорижга узум экспорт қила бошлайди\n—Ўзбекистон жорий йилда хорижга аввал экспорт қилинмаган янги маҳсулотларни хорижга экспорт қилишни бошлайдими?\n—Биз яқиндан бошлаб узум экспортини йўлга қўямиз. Компания узумнинг килограмми учун 2 доллар нарх белгилади. Ҳозир бизнинг вазифамиз, ушбу белгиланган нархни қиммат экан, арзон экан, деб муҳокама қилиш эмас, балки уни сотиш. Тармоқларга бориб, биз мана шундай қадоқлаймиз, шу тарзда олиб келиб берамиз, деб музокара ўтказишимиз керак ҳамда шартнома имзолашимиз керак. Узум пишганида фақат олиб бориб бериш керак, холос. Узум пишади, бозорга олиб бораман, деган нарсани йиғиштириш керак. Мана шу бизнинг мақсадимиз. Кейинроқ, хурмо мавсуми бошланади. Бизнинг хурмомиздек хурмо ҳеч қаерда йўқ. Уни нархи 50 сент, ушбу кўрсаткични ҳеч бўлмаса 1,5 долларга олиб чиқишимиз керак. Биз логистика нуқтайи назаридан ҳам Худонинг назари тушган ҳудудда жойлашганмиз. Мамлакатимизнинг қулай географик жойлашуви маҳсулотни Калининград ва Иркутскка бир хил нархда олиб бориш имкониятига эга. Бошқа давлатлар уёқдан буёққа маҳсулот олиб киргунича, биз аллақачон сотиб бўламиз. Мана шундай имкониятдан ҳам фойдаланиш йўқ. Деҳқонларни мақсади маҳсулотни Қўйлиқ бозорига олиб бориб қўйиш. Бунақада бўлмайди!\nГуруч нархи нима сабабдан кўтарилди?\n—Ўтган йилларда ёз мавсумида сунъий шакар танқислиги юзага келтирилгани боис, ушбу маҳсулотнинг нархи кўтарилиб кетар эди. Жорий йилда мана шу ҳолатнинг олди олинди. Шакар нархи жорий йилда кўтарилиб кетмади. Бироқ, Рамазон ойи бошланганидан кейин гуруч нархи кескин кўтарилиб кетди. Бунинг сабаби нима?\n—Маҳсулотнинг сотиш механизмлари бор. Ҳозир 21-асрда турибмиз. Бозордаги нарх-навога таъсир кўрсатувчи асосий нарса гап-сўз. Маҳсулот кўп. Ҳозир бизнинг омборларимизда 100 минг тонналаб шакар турибди. Уни биров олмаяпти. Гуручнининг ҳам энди мавсуми келяпти. Иккиламчи ҳосил етилиб, сотувга чиқарилгач, секин-аста нархи тушади. Лекин гуручнинг ҳам таннархи бор. Бизда шунақа бир гап бор: «Деҳқончилик, беравер», дейишади. Деҳқоннинг ҳам баҳоси борку! У гуруч етиштириш учун қанча меҳнат қилган, қанча пул сарфлаган. Бизнинг асосий мақсадимиз — деҳқонларимизнинг даромадини олиширишга эришиш.\n15:11, 27.09.2021 145871\n20:27, 08.10.2021 127382\n08:10, 23.09.2021 103904\n16:11 Бугун 508\n15:56 Бугун 1332\n15:41 Бугун 1867\n15:27 Бугун 1863\n22:19, 17.10.2021 80182\n07:34, 17.10.2021 76472\n19:20, 17.10.2021 65050


Ҳаммасига Бабаян айбдорми?\n09:53 / 11.09.2017 54997\nҲаммасига фақатгина Бабаян айбдорми? Жанубий Корея билан учрашув якунига етганидан сўнг хаёлимга келган фикрларнинг энг биринчиси шу бўлди. Тўғри, Самвел Бабаян футболимизда асосан менежерлик, жамоанинг ташкилотчилик ишлари билан шуғулланиб юрган. Бироқ, Ўзбекистон терма жамоасининг Жаҳон чемпионатига чиқа олмаганида биргина Бабаяннинг айби бор, деб бўлмайди. Бунга Ўзбекистон футболидаги бутунбошли тизим жавобгар. Ҳа, обрўлироқ жойда ишлайдиган кишиларнинг эркатой ўғилларини истеъдодли болалардан устун қўйиб, футбол жамоасига қабул қиладиган, асосий таркибда майдонга туширадиган, болалар ўртасидаги мусобақаларда ёшни 2-3 баробарга камайтириб кўрсатадиган шу тизим аслида ҳаммасига айбдор.\n«Спорт» телеканалидаги шарҳловчилар Жанубий Корея билан ўйин якунида Самбел Бабаянни барчасига балогардон қилиб қўйишди. Тўғри, у ҳам жуда кўп хатоларга йўл қўйди. Сергеев, Лобанов каби «суюкли» футболчиларини майдонга туширавериб, мухлисларни бездириб юборгани бор гап. Аммо, агарда гап фақатгина мураббийда бўлганида, нима учун ўз даврида мақталган, сўнг эса яхшилаб сўкилган мутахассислар бизни ЖЧга олиб чиқа олмаган? Баъзи журналистлар айтганидек «футболимизнинг гўркови»га айланган Бабаяндан аввалги мутахассислар ҳам ўз ишини уддалай олмагач, қанча ҳақорат ва маломатларга учраганини кўпчилик яхши билади, менимча. Миржалол Қосимовнинг ўйиндан сўнгги матбуот анжуманида айтган «Болаларда айб йўқ, ҳамма айб менда» деган гаплари кишилар орасида кулги аралаш тилга олинганида ҳам барчасига фақатгина мураббийни айбдор қилгандик. Абрамов 2-3 ўйинда салбий натижа қайд этганидан сўнг унинг истеъфосини талаб қила бошладик. Балки ҳамма айб ўзимиздадир? Балки биз (қанчалик қўпол ва оғриқли бўлмасин - коррупция, таниш-билишчилик каби нарсаларнинг келиб чиқишига аслида ўзимиз сабабчимиз) айнан шунга лойиқдирмиз? Корея билан ўйиндан кейин Бабаянни бутун шаҳарга эшитиладиган қилиб сўкиб кетган мухлислар яна мағлубиятга фақатгина бир кишини масъул қилиб қўйишди. Матбуот анжуманида журналистларнинг саволларига жавоб бериш истагида бўлмай (чамамда – у руҳан бунга тайёр бўлмаган, умуман ўзгача кайфиятда интервью беришни режалаштирган), чиқиб кетган инсоннинг кетидан «беғараз» деб сўккан журналистлар ҳам...\nАслида футболимизда, ҳаётимизнинг барча соҳаларида бўлаётгани каби, туб ислоҳотлар даври келди. ЎФФ президентлигига бошқа шахс сайлангани билан у катта ўзгаришларни амалга оширмас экан, янги келган мураббийни ҳам «беғараз» деб сўкишда давом этаверамиз. Таниш-билишчилик, коррупция, деб аталмиш нарсаларни йўқотмас эканмиз, «футболимиз гўрковлари» ҳақида гапиришдан чарчамаймиз.\nБир нарса мени ҳайрон қолдиради: наҳотки шунча йил мобайнида болалар футболига ажратилган миллиардлаб сўм маблағ эвазига Ўзбекистон шарафини муносиб ҳимоя қила оладиган, ЖЧга чиқиш каби халқимиз орзусини рўёбга чиқара оладиган 11 нафар азамат етишиб чиқмади? Аслида айнан шу масала устида бош қотириш керак!\nБироқ, мен фақат бу масалага сал ўзгачароқ назар ташлашни таклиф қилаяпман, холос. Ўзбекистон ўртоқлик ўйинларида Осиё, Европа, Африканинг бир қадар савияли (Япония, Франция, Нигерия ҳақида гапириш умуман орзу!) терма жамоалари билан майдонга тушмаганида фақатгина у айбдор эмасдир? ЎФФда бу масала билан шуғулланадиган бошқа шахслар нега қўл қовуштириб туришди? Нима учун аслида менежерлик билан шуғулланган инсонни терма жамоага бош мураббий қилиб қўйишди? Федерацияда ишловчи баъзи шахслар футболимиз ҳақида жон куйдирадиган журналистларнинг устидан мазах қилиб ўтиришига сабаб нима? Балки, кимнидир сўкиш, нимададир айблашнинг ўрнига шу ҳақда бош қотириб кўрармиз?!\nФутболимиз яна қачонгача шундай чалажон бўлиб қолади? Шу савол хаёлимда қарийб 15 йилдан бери бор. Яна камида шунча вақт сақланиб қолса ҳам ҳайрон бўлмайман. Наҳотки ўзимизда қўлидан иш келадиган яхши бир мураббий ва 11 нафар жонини фидо қилишга тайёр ватанпарвар футболчини топиш мушкул? Ўз вақтида ўсмирлар, ёшлар ўртасидаги жаҳон чемпионатларида қатнашиб келган йигитлар ҳозир қаерда? Нега улар инқирозга юз тутди? Бунга балки яна юқоридаги нарсалар сабабдир?\nЯқинда Фарғонанинг «Нефтчи» клуби собиқ бош мураббийи Юрий Саркисяннинг KUN.UZ таҳририятига берган интервьюсида бир жиҳат эътиборни торди. У стадионлар нега бўш, деган саволга шундай жавоб берди: «Одамлар футбол кўриш учун келишади». Шу жавобнинг замирида жуда катта маъно, футболимиздаги асл муаммолар туб моҳияти ётгандек.\nЭнг ташвишли жиҳати шуки, коррупция, таниш-билишчиликка оёғи тугул бутун гавдаси билан ботганлар бора-бора юрагида миллионлар ўйинига меҳри бўлган ёш болаларимизнинг ҳам кўнглини футболдан совутиб қўймоқда. Бизнинг авлод Ўзбекистонни жаҳон чемпионатида кўрмай ўтмоқда, ҳеч бўлмаса шу болалар ишончни йўқотмасин...


Озиқ-овқат маҳсулотларида аллергенлар мавжудлигини маркировка қилиш бўйича қонун лойиҳаси ишлаб чиқилади - Халқ сўзи\n11:53 27 Ноябрь 2018 Жамият\nЎзбекистонда аллергиядан азият чекувчи истеъмолчиларни ҳимоя қилиш мақсадида озиқ-овқат маҳсулотларида аллергенлар мавжудлигини маркировка қилиш бўйича қонун лойиҳаси ишлаб чиқилмоқда.\nМазкур ҳуқуқий ҳужжат Инновацион ривожланиш вазирлиги иштирокида ташкил этилган Халқаро молекуляр аллергия маркази экспертлари билан ҳамкорликда тайёрланяпти. Бу ҳақда вазирлик матбуот хизмати хабар берди.\nОзиқ-овқат аллергияси безовта қиладиган беморлар тўлақонли ҳаёт кечиришлари учун муайян аллерген маҳсулотларни уларнинг кунлик таомномаларидан чиқариб ташлаш зарур. Қайси маҳсулотни сотиб олиш мумкин-у, қай бирини харид қилмаган маъқул деган масала эса қадоқлардаги махсус маълумотларнинг тақдим этилиши билан ҳал этилади.\nЕвропа Иттифоқининг амалдаги қонунчилигига асосан бугунги кунда 13 турдаги маҳсулотлар аллергенлар мавжудлиги бўйича маркировка қилинади, булар: сут, тухум, ерёнғоқ, ёнғоқ, соя, кунжут, буғдой, хантал, балиқ, қисқичбақа, сельдерей, люпин ва гречихадир. Америка Қўшма Штатлари, Канада, Австралия ва Янги Зеландия каби бошқа мамлакатларда ҳам маркировка бўйича қонунчилик мавжуд. Японияда фақатгина буғдой, гречиха, тухум, ерёнғоқ ва қисқичбақа маркировка қилиниши шарт, аммо 19 та маҳсулот тури “маркировка қилиниши тавсия қилинади” деб кўрсатилган.\nИнновацион ривожланиш вазирлиги дастурига кўра аллергия профилларини инобатга олган ҳолда Ўзбекистон Республикаси аҳолисининг қайси маҳсулотларига аллергияси кўплиги молекуляр даражада аниқланмоқда. Дастлабки маълумотларга қараганда, катталарда аллергия ривожланишига сабаб бўлувчи озиқ овқат маҳсулотларидан биринчиси ерёнғоқдир. Ундан сўнг турли хил ёнғоқлар, соя, кунжут, киви ва шафтоли аллергия чиқарувчи маҳсулотлар рўйхатидан жой олган.\nИстеъмолчи ҳамиша ҳам нон ва булочка маҳсулотларида, ёрмаларда, глазурь, кремлар, соуслар, газаклар ва қуритилган мевалар аралашмасида ерёнғоқ борлигидан хабари бўлмайди. Озиқ-овқат маҳсулотларига маркировкани жорий қилиш орқали истеъмолчиларнинг саломатлиги ва манфаатларини ҳимоя қилиш янада такомиллашади.


2022 йилда Давлат бюджети даромади ва харажатлари қанча бўлади? | Qalampir.uz\n2022 йилда Давлат бюджети даромади ва харажатлари қанча бўлади?\nЖамият\t11 Ноябрь 14:52 3302\n2022 йил учун Давлат бюджети даромадлари (бюджетлараро Трансфертлар билан биргаликда) жами 193 трлн сўм (ЯИМга нисбатан 23 фоиз) миқдорида прогноз қилинмоқда. Бу ҳақда Ҳисоб палатасининг “2022 йил учун Ўзбекистон Республикаси Давлат бюджети тўғрисида”ги қонуни лойиҳаси ва 2022 йил учун бюджетнома бўйича берган хулосасида айтиб ўтилган.\nБюджетномага мувофиқ, 2022 йил учун Давлат бюджети даромадлари давлат солиқ идоралари бўйича 145,7 трлн сўмни (ЯИМга нисбатан 17,3 фоиз), давлат божхона идоралари бўйича 39,8 трлн сўмни (4,8 фоиз) ва Молия вазирлиги тушумлари бўйича 7,5 трлн сўмни (0,9 фоиз) ташкил қилмоқда.\nШунингдек, бюджетномада Давлат бюджети харажатлари 172 трлн 680,5 млрд сўмга етиши прогноз қилинган. Ҳисоб палатаси ушбу харажатларни 1 трлнга қисқартиришни таклиф қилган. Шунда Давлат бюджети харажатлари 171 трлн 680,5 млрдни ташкил қилади.\nҚайд этилишича, 2022 йил учун давлат бюджети даромадларини прогнози бюджет даромадларига сезиларли таъсир кўрсатувчи нарх ва валюта курсларининг ўртача миқдорлари асосида ҳисоб-китоб қилинган.\nҲисоб палатаси хулосасига кўра, 2023 йил учун Давлат бюджети даромадлари (бюджетлараро Трансфертлар билан биргаликда) жами 210,7 трлн сўм, 2024 йилга эса 246,7 трлн сўм бўлиши прогноз қилинмоқда.\nМаълумот ўчун, прогнозга кўра, 1 АҚШ долларининг ўртача йиллик суммаси – 11 321 сўмга тенг бўлади.\n02 Декабрь 14:45 64851\n03 Декабрь 14:30 53727\n02 Декабрь 20:14 40884\n03 Декабрь 15:41 37627\n03 Декабрь 20:24 30980


«Худо хоҳласа, бугун, 14 феврал куни соат 20:30да «Миллий» телеканалида узоқ кутилган «Мендирман Жалолиддин» сериалимизнинг премьераси бўлади.\nСериалимиз кимгадир ёқиши, кимгадир маъқул келмаслиги ҳам табиий ҳолат. Биз премьерадан сўнг фикрлар турли-туман бўлишига тайёрмиз. Одамлар ўз мулоҳазасини эркин билдириши жамиятнинг очиқлиги белгисидир.\nСериал тўқима образлар ва воқеалар билан бойитилди. Сериалнинг асосий мақсади — томошабинларда тарихий қаҳрамонларга, тарихий воқеаларга қизиқиш уйғотиш. Одамлар ўзимизнинг бой тарихимизга қизиқиб, уни ўрганишлари — сериалнинг энг катта мақсади. Сериал, ҳужжатли филмлардан шуниси билан фарқ қилади.\n«Анча бюджет маблағи совурилибди», деган гаплар ҳам бўлди. Aммо бу таъна асоссиз. Сериал тўлиқ ҳомийлар кўмагида ишланди. Бунинг учун бош ҳомий «Orient Finans Bank»га миннатдорлик билдирамиз.\nАзизлар, бугун «Мендирман Жалолиддин» фильми ижодкорлари ва бу лойиҳани қўллаб-қувватлаган барча учун узоқ кутилган байрам! Келинг, маза қилиб сериални томоша қилайлик. Сериалимиз сизга ёқади, деган умиддамиз», деган у.\nЧингизхон бошчилигидаги мўғул босқинчиларига қарши курашган шаҳзода Жалолиддин Мангубердига бағишланган «Мендирман Жалолиддин» сериали Туркиянинг «Тирилиш-Эртуғрул» ва «Қурилиш-Усмон» каби сериаллари билан машҳур бўлган «Bozdag film» компанияси томонидан суратга олинган.\nТуркиядаги 30 гектар майдонда барпо этилган «Bozdag film» платосида Ўзбекистоннинг XIII асрга оид муҳити жонлантирилган. 1200 нафар ишчи-хизматчининг меҳнати билан 3500 квадрат майдонда баландлиги 5,5 метр бўлган икки қаватли Хоразмшоҳ саройи қад кўтарган. Гурганж кўчалари, аҳоли яшайдиган уйлар, катта бозор ҳам даврга уйғун тарзда бунёд этилган. Истанбулдан 750 километр масофадаги Оқсарой музофотида саҳро жанг саҳналари суратга олинган. Либослар устида эса 200дан ортиқ киши меҳнат қилган.\nСериалда бош қаҳрамон Жалолиддин Мангуберди ролини турк актёри Эмре Кивилжим ижро этган. Шунингдек, бир қатор ўзбекистонлик актёр ва актрисалар - Тоҳир Саидов, Жавоҳир Зокиров, Акбархўжа Расулов, Саида Раметова, Райҳон Уласенова, Раъно Шодиева, Феруза Норматова ва Юлдуз Ражабова ҳам ушбу лойиҳада иштирок этишган.


"Nay" китоби, Mirpo‘lat Mirzo\nМирпўлат Мирзо замондош шоирларимиз орасида ўзига хос овози билан алоҳида ажралиб туради. У қайси мавзуда шеър битмасин, қалбидаги тиниқ туйғуларини самимият ила қаламга олади.\nБугунги кунда шоир кўп, шеър кўп. Лекин ушбу тўплам билан танишар экансиз, яхши шеърлар камёб бўлишлигини, яхши шоирлар ҳам саноқли эканлигини кўнглингизда зикр этасиз.\n«Най» шоирнинг аввалги тўпламларига кирмаган шеърларидан ҳамда унинг янги ёзган ижод намуналаридан тузилди.\nXalq bo‘l, elim\nTo‘rt fasl yukini ko‘tarib o‘zim\nSen qachon gullaysan\nПолный карман орехов


“Куйганёрда ишлаб чиқарилган!” ёрлиғи билан тиббий ниқоблар | "Адолат" СДП\n“Куйганёрда ишлаб чиқарилган!” ёрлиғи билан тиббий ниқоблар\nКоронавирус пандемияси инсонлар саломатлигига зарар етказишдан ташқари бир муддат айрим ишлаб чиқариш корхоналари фаолиятининг издан чиқишига ҳам олиб келди. Шу сабаб Президентимиз томонидан масалага ўз вақтида алоҳида эътибор қаратилди. Чинакам тадбиркорлар эса бу синовга ўзларининг ташаббускорликлари билан жавоб бердилар.\n100 дан ортиқ турдаги сифатли резина оёқ кийимлари билан ички бозордан ташқари дунё бозорида муносиб ўрин эгаллаган Андижон тумани Куйганёр шаҳарчасидаги тадбиркор Абдухошим Исмоилов раҳбарлигидаги “Равон тараққиёт орзуси” масъулияти чекланган жамияти ана шундай корхоналардан бири. 1000 нафардан ортиқ ёшлар ва хотин-қизлар иш билан банд бўлган жамоа республикамизда карантин эълон қилинган дастлабки кундан янада масъулият билан иш юритди. Саломатликлари ўзлари учун қанчалик муҳим бўлса, муаммони бартараф этишга ҳисса қўшишни бундан икки карра ортиқ зарурат деб билдилар. Қувонарли томони, улар орасида 20 нафар Ўзбекистон “Адолат” СДП аъзолари ҳам бор.\nЮзага келган вазият айрим тиббиёт буюмлари етишмаслигини кўрсатди. Тўғри, маҳаллий ишлаб чиқарувчилар кўмагида Ўзбекистонда муаммога ўрин қолмади. Бироқ қатор ривожланган давлатларда ҳам эҳтиёж катталиги бизни айни шу йўналишда иш бошлашга ундади.\nАрабистон, Россия ва Марказий Осиё давлатларида ўзининг доимий ҳамкорлари ва савдо уйларига эга эканлиги тадбиркорга қанот бўлди. Бутун эътибор янги лойиҳа устида ишлашга қаратилди. Керакли дастгоҳлар сотиб олинди, хомашё захираси яратилди. Сифати борасида хорижлик ишбилармонлар тажрибаси ўрганилди. 50 нафар вақтинча ишсиз маҳаллий ёшлар ишга қабул қилиниб, касб сирлари ўргатиляпти.\nРаъно Қодирова, ишчи, партия фаоли:\n-Яқин кунларда “Куйганёрда ишлаб чиқарилган!” ёрлиғи билан сифатли ва арзон нарҳдаги тиббий ниқобларни мижозларга етказиб беришни бошлаймиз. Бу аҳоли саломатлигини мустаҳкамлашдан ташқари даромадимизни ҳам оширади.\nҲа, излаган имкон топади. Тадбиркорликнинг сири ҳам асли мана шунда.


Бош саҳифа / Маданият / «Эътироф-2015» мукофоти совриндорлари номлари э...\n«Эътироф-2015» мукофоти совриндорлари номлари эъон қилинди\n«Истиклол» санъат саройида маданият, санъат, спорт, журналистика ва бадиий ижодиёт соҳасидаги «Эътироф-2015» мукофотини топширишга бағишланган маросим бўлиб ўтди.\nБу нуфузли мукофот Ўзбекистон Республикаси Маданият ва спорт ишлари вазирлиги қошидаги Ёшлар маданият ва санъат маркази томонидан ижтимоий шериклар билан ҳамкорликда берилади.\nКузатилаётган йил спортчиларимизнинг йирик халқаро мусобақалардаги ёрқин ғалабаларига бой бўлди. Таэквондочи Дмитрий Шокин ва дзюдочи Диёра Келдиёрованинг ўз соҳалари бўйича ўтказилган жаҳон чемпионатларида биринчи ўринни эгаллаганликлари айниқса қувнчли бўлди. Уларга қадар спортнинг бу турларида ҳали ҳеч ким бунчалик юқори натижа кўрсатмаган эди. Айни улар мос равишда “Йилнинг энг яхши спортчиси” ва “Спорт маликаси” номинациялари бўйича ғолиб бўлдилар. «Йилнинг энг яхши параолимпиячиси» эса ядро отиш бўйича параолимпия лицензиясини қўлга киритган Хусниддин Норбеков бўлди. «Йилнинг энг яхши мураббийи» деб Нукус шаҳридан кураш бўйича мураббий Жалол Юсупов эътироф этилди.\n–Бу йил мен учун кутилмаган воқеаларга бой бўлди, -деб тан олди Жалол Юсупов. – Мен албатта, ўз тарбияланувчиларимга ишонаман. Бироқ Тўрабек Тиркашев жаҳон чемпиони бўлишини сира кутмагандим. Жаҳон мусобақаларида қатнашаётган ўз тарбияланувчиларимга омад тилаб ўтирарканман, уларнинг ғалабалари менга бундай нуфузли мукофот эгаси бўлишимда ҳал қилувчи босқич бўлади деб ҳаёлимга ҳам келмаганди.\nРеконструкциядан кейин Алишер Навоий номидаги опера ва балет катта театрининг очилиши, Андижондаги янги қўғирчоқ театрининг қурилиши, кинематографиянинг ривожланиши, тақдимотлар йил давомида жамоатчилик диққат марказида бўлди. Шунинг учун зал тегишли номинациялар бўлиши ғолиблар эълон қилинишини ҳаяжон билан кутди. Ширин Маматова опера ижрочилиги, Гулбаҳор Йўлдошева эса тарихий образ номинациялари бўйича энг яхши деб топилди. Муқимий номидаги театр санъаткори Феруз Бурхонов энг яхши театр актери, Ўзбек миллий академик драма театридан Шаҳло Темирова энг яхши театр актрисаси бўлди. Кинода “Хазонрезги”, Турист”,”Зарба” каби фильмлардаги роллари орқали танилган Юлдуз Ражабова ва ”Одноклассники.ру” фильми ва бошқа ишлари орқали санъат муҳлисларида илиқ таассурот уйғотган Шоҳруҳ Насимов энг яхши деб эътироф этилди.\nШу куни ҳайкалтарош Асланбек Алназаров ва ҳунарманд Жасур Жумаев раққоса Дилором Мадраҳимова ва “Ойбек ва Нигора” гуруҳлари ҳам ҳақли равишда эътирофга сазовор бўлдилар. Таниқли хонанда Нуриддин Ҳайдаровнинг хотираси ёдга олинди. Унга “Санъат соҳасидаги хизматлари учун” мукофоти берилди.\nТомошабинлар мусиқа олами вакилларининг мукофотланишини катта қизиқиш билан кузатдилар. Ўз мукофотларини олиш учун саҳнага бастакор Ойдин Абдулаева,эстрада хонандаси Абдурашид Йўлдошев ва Малика Эгамбердиева кўтарилганларида, Нруиддин Ҳамроқулов миллий услубдаги энг яхши ҳонанда деб эътироф этилганда зал олқишлардан ларзага келди.\nШу оқшомда хамкасбларимиз ҳам шарафланди. «Йилнинг энг яхши ёшлар дастурлари продюссери” Бахтиёр Сафаров; радиобошловчилар орасида Иброҳим Ахмедов, журналистлар ўртасида Жамшид Умрзоқов фаолияти эътирофга сазовор бўлди.


ҚИЛМИШИДАН ИЗЗА БЎЛГАН ДЎСТ\nАнвар исмли бир йигитнинг зотдор оти бор эди. Кўплар унга харидор бўлганди. Аммо йигит ҳеч кимга отини сотмади. Анварнинг Ёқуб исмли чавандоз дўсти бор эди. Анвар ҳатто ана шу қадрдон дўстининг илтимосларини ҳам ерда қолдирганди.\n≡Мулоҳаза ✔ 197  10:37, 18.08.2018\nМАҲОРАТЛИ СПОРТЧИ, ТАЛАБЧАН МУРАББИЙ, ФАОЛ ХОДИМ\nИИВ Академияси жанговар ва жисмоний тайёргарлик кафедраси ўқитувчиси, катта лейтенант Нилуфар Давлетова спорт соҳасида кўплаб ютуқларга эришган жасур ўзбек қизларидан бири.\n≡Спорт ✔ 283  10:36, 18.08.2018\nҚОРИН ТИФИ ЮҚУМЛИМИ?\nҚорин тифи (ич терлама) йилнинг тўрт фаслида кузатиладиган, юқувчан касалликлар туркумига киради. У бемор одамдан, сурункали бактерия ташувчи шахслардан, ифлосланган сув ва озиқ-овқат ҳамда ҳашаротлар орқали юқади.\n≡Саломатлик ✔ 215  10:36, 18.08.2018\nОна сайёрамизда етти миллиарддан зиёд аҳоли истиқомат қилади. Аммо улар орасида 110 ёшга етганлари бир неча юз кишини ташкил этар экан. Хўш, узоқ умр кўриш сири нимада? Уларнинг ўзлари бунга турлича изоҳ беришади. Келинг, айримларининг фикрини эътиборингизга ҳавола этайлик. Хулосани эса ўзингиз чиқариб оларсиз...\n≡Саломатлик ✔ 186  10:35, 18.08.2018\nЭрта тонгдан хархаша қилаётган Бекобод шамоли шундоқ ҳам асаблари таранглашган Воҳид бобонинг жиғига тега бошлади. Ўзини чалғитиш баҳонасида қўрага кириб қўйларини қайта-қайта санаб кўрди: ҳаммаси жойида, аммо улардан бирортаси бу тунда ҳам қўзиламабди.\n≡Қилмиш — қидирмиш ✔ 255  10:34, 18.08.2018\nМЕҲМОН ТИНЧ ВА ОБОД ЖОЙГА БОРАДИ\nБухорои шариф – сайёҳларни ром айлаган шаҳарларимиздан бири. Унинг бетакрор тарихий обидаларини кўриш, азиз авлиёлар, буюк аждодларимиз мангу қўним топган муқаддас жойларни зиёрат қилиш мақсадида келган хорижликларнинг қадами узилмайди.\n≡Хизматларда ✔ 192  10:33, 18.08.2018\nХАЛҚ ИШОНЧИГА ЭРИШИШ – ОЛИЙ МАҚСАД\nҲозирги кунда осойишталикни таъминлаш, жиноятларнинг барвақт олдини олиш ҳамда давлат ва жамият мулкини асрашда ички ишлар органлари зиммасига масъулиятли вазифалар юклатилган.\n≡Хизматларда ✔ 237  10:32, 18.08.2018\n≡Хабарлар ✔ 228  10:32, 18.08.2018\nЁШ ОФИЦЕРЛАР ХИЗМАТГА ЙЎЛЛАНМА ОЛДИ\nПрезидентимиз Шавкат Мирзиёев раҳбарлигида мамлакатимиз таълим тизимида амалга оширилаётган кенг кўламли ислоҳотлар юксак маънавиятли, мустақил фикрлайдиган, Ватанимиз тақдири учун масъулиятни ўз зиммасига олишга қодир ёшларни камол топтиришга хизмат қилмоқда.\n≡Хабарлар ✔ 194  10:31, 18.08.2018\nТАРИХ БИЛАН ЮЗМА-ЮЗ\nИИВ Қоровул қўшинларига қарашли подполковник Н. Гулбоев командирлик қилаётган ҳарбий қисмда ҳарбий хизматчилар маънавиятини юксалтириш, уларда бурчга садоқат, Ватанга муҳаббат туйғуларини янада кучайтиришга алоҳида эътибор қаратилмоқда.\n≡Хабарлар ✔ 190  10:30, 18.08.2018\nОлий таълим муассасаларига ўқишга кириш учун тест синовлари ўтказилаётган биноларда ёнғин хавфсизлигини таъминлаш жуда муҳим. Буни яхши англаган соҳа ходимлари бир қатор ташкилий ва амалий тадбирлар режасини ишлаб чиқишган.\n≡Хабарлар ✔ 134  10:29, 18.08.2018\nОИЛА ҚЎРҒОНИ БУЗИЛМАСИН\nИИВ Қоровул қўшинларига қарашли подполковник А. Қулмонов командирлик қилаётган ҳарбий қисмда «Оила – муқаддас қўрғон» мавзуида йиғилиш бўлиб ўтди.\n≡Хабарлар ✔ 150  10:29, 18.08.2018\nИННОВАЦИОН ТЕХНОЛОГИЯЛАР ЖОРИЙ ЭТИЛГАН\nИИВ Жазони ижро этиш бош бошқармаси ҳамда тизим муассасаларида фуқаролар қабулхонасига келаётганларнинг мурожаат ва шикоятлари ўз вақтида ўрганиб чиқилиб, муаммоларни жойида ҳал этиш чоралари кўрилмоқда.\n≡Долзарб мавзу ✔ 220  10:28, 18.08.2018\nКЎРСАТКИЧЛАР ЭЪТИРОФ ЭТИЛИБ, КАМЧИЛИКЛАР АТРОФЛИЧА МУҲОКАМА ҚИЛИНДИ\nСўнгги йилларда халқимизнинг тинч ва фаровон турмуш кечиришини таъминлашга қаратилган туб ислоҳотлар амалга оширилмоқда. Ички ишлар органларида ўтказилаётган кенг кўламли ислоҳотлардан кўзланган мақсад ҳам тизимни халқ манфаатларига хизмат қилувчи, осойишталикни кафолатловчи посбонга айлантиришдир.\n≡Хизматларда ✔ 178  10:27, 18.08.2018\n14 август, Сешанба 2019 2018 2017


"Саҳро марвариди" фильми ҳақиқий Ўзбекистонни акс эттирганми? - BBC O'zbek\n"Саҳро марвариди" фильми ҳақиқий Ўзбекистонни акс эттирганми?\n20 Октябр 2014\nРоссиянинг биринчи телеканали орқали "Ўзбекистон - Саҳро марвариди" номли ҳужжатли фильм намойиш этилган. Фильм мамлакатнинг бой ўтмиши, тарихий обидалари, меҳмондўст халқи, қадимий донишманд ва алломалари, ҳамда гўзал табиати ҳақида ҳикоя қилади.\nФильм чиндан ҳам тарихда катта из қолдирган бу замин фарзандлари - Ибн Сино, Беруний, Улуғбек ва Навоий каби буюк шахсларни эсга олади.\nБир кўришда ҳар қандай одамни эҳтимолий сайёҳга айлантира оладиган бу фильм намойиши, айни пайтда, Тошкент аэропорти дунёнинг бешинчи энг ёмон аэропорти деган номга сазовор бўлиб турган бир пайтда кўрсатилмоқда.\nТошкентлик документалист ва сураткаш Умида Аҳмедованинг айтишича, "Ўзбекистон - Саҳро марвариди" ҳужжатли фильм эмас, балки реклама клипидир. Унга кўра, фильм Ўзбекистондаги асл вазиятни акс эттирмайди. Суҳбатни тингланг.


“Металлург” Ирматов келганини тасдиқлади / CHAMPIONAT.asia\n23:55"Ювентус" спорт директори Гвардиола ҳақидаги саволга жавоб берди 2 23:30А Серия. Мавсумнинг сўнгги баҳслари бошланди (онлайн натижа) 10 23:17U-20 ЖЧ. Кейинги босқичга чиққан илк термаларнинг номи маълум бўлди 2 23:00А Серия. "Ювентус" мавсумни мағлубият билан якунлади 3 22:50"Бавария" раҳбари Ковачнинг келажагига аниқлик киритди 2 22:40"Насаф" билан ўйин пайтида шифохонага олиб кетилган Муҳаммадиевнинг оёғи синди 25 22:35«Барселона» навбатдан ташқари йиғилиш ўтказади 13 22:29Темурхўжа Абдухолиқов: "Футболчилар Фёдоров учун ўйнашди, биз мураббий истеъфога чиқарилишини истамаймиз" 21 22:15МЮ афсоналари «Бавария»ни тор-мор этди 15 22:10Рўзиқул Бердиев: "Вазиятга реал қараймиз, биз айни пайтда кучли учликка киришга қодир эмасмиз" 39 22:02Андрей Фёдоров: "Локомотив" атрофидаги гап-сўзлар бизга умуман таъсир кўрсатгани йўқ" 15 21:39Миржалол Қосимов: "Раҳбариятдан истеъфо сўрайман" 57 21:37Шота Арвеладзе: "Сидиқов 6 ойга сафдан чиқди" 19 21:30Папастатопулос: "Мхитарян учун ҳам Европа лигасини ютишимиз керак" 2 21:05Де Хеа "Манчестер Юнайтед" билан шартномани узайтирмоқчи эмас. Нега? 12\n“Металлург” Ирматов келганини тасдиқлади\n17 янв 2018 15:52\nТеглар : Дилёрбек ИрматовМеталлург\nЯнги мавсумга тайёргарлик кўраётган “Металлург” клуби футболчилари ҳар куни икки маҳалдан машғулотларни давом эттиришаяпти.\nКуннинг биринчи ярмида бекободликлар “Бунёдкор” футбол академияси майдонида шуғулланишаётган бўлишса, куннинг иккинчи ярмида машғулотлар “Пахтакор” БЎСМ мактабига қарашли майдонда ўтказилмоқда.\nБу ҳафта мураббийлар штаби ихтиёрида 30 нафардан зиёд футболчилар кўрикдан ўтишяпти. Янги келган ўйинчилар орасида футбол ишқибозларига Фарғонанинг “Нефтчи” жамоасидаги фаолияти орқали яхши таниш бўлган Дилёрбек Ирматов ҳам бор.\nШунингдек, машғулотларда “Металлург” футбол клубининг ўтган йилги ёшлар таркибидан келган ўйинчилардан ташқари “Пахтакор”, “Бунёдкор” сингари футбол клублари ўринбосарлари ҳам кўрикдан ўтишмоқда.\nБугун футболчилар икки таркибга бўлинган ҳолда кичик назорат учрашувини ўтказишди. Унда Зоҳид Абдуллаев етакчилигидаги асосий таркиб аъзолари сардор томонидан урилган икки гол эвазига ғалаба қозонишди.\nМашғулотлар якунлангач бир қатор футболчиларга жавоб берилди. Шанба куни ушбу ҳафта якунлари “Бунёдкор” ёшлар жамоасига қарши назорат учрашуви билан интиҳо топади. Бу назорат ўйинидан кейин кўрикда турган яна бир қатор футболчиларнинг тақдирига ойдинлик киритилади.\n"Нефтчи"ни яна бир футболчи тарк этди. Дилёрбек Ирматов “Металлург”да\nАндрей Шипилов: "Таркиб танлашда хато қилдим" 21


МИЛЛИЙ ТАРБИЯ АХАМИЯТИНИ ЁШЛАР ДУНЁҚАРАШИДА ШАКЛЛАНТИРИШ - Баҳоуддин Нақшбанд ёдгорлик мажмуаси маркази\nМИЛЛИЙ ТАРБИЯ АХАМИЯТИНИ ЁШЛАР ДУНЁҚАРАШИДА ШАКЛЛАНТИРИШ\n17 март 2017 й.\n3067 марта ўқилди.\nИнсон ва жамиятнинг мавжудлигини таъминлайдиган қадриятлар миллий тарбия туфайли, аждодлардан аста-секин тадрижий равишда авлодларга ўтади. Миллий тарбия атамаси кенг ва тор маъноларда ишлатилади. Кенг маънода, у инсон шахсини шакллантиришга, унинг ишлаб чиқариш ва ижтимоий, маданий, маърифий ҳаётда фаол иштирокини таъминлашга қаратилган барча маънавий таъсирлар, тадбирлар, ҳаракатлар, интилишлар йиғиндисини англатади. Бундай тушунишда миллий тарбия. фақат оила, мактаб, болалар ва ёшлар ташкилотларида олиб бориладиган тарбиявий ишларни эмас, балки бутун ижтимоий тузум, унинг етакчи ғоялари, адабиёт, санъат, кино, радио, ТВ, ОАВ ва бошқаларни ҳам ўз ичига олади. Шунингдек, кенг маънодаги миллий тарбия таркибига бу соҳада таълим ва маълумот олиш ҳам киради. Тор маънода, миллий тарбия муайян шахснинг маънавий ривожи, дунёқараши, ахлоқий қиёфаси, эстетик диди ўстирилишига йўналтирилган педагогик фаолиятни англатади. Буни оила ва тарбиявий муассасалар ҳамда жамоат ташкилотлари амалга оширадилар.\nБизга маълумки, ҳар қандай тарбия таълим билан чамбарчас боғлиқ ҳолдагина мавжуд бўлади. Чунки, таълим ва маълумот олиш жараёнида шахснинг фақат билими кўпайибгина қолмай, балки маънавий-ахлоқий сифатлари қарор топиши ҳам тезлашади. Ана шу сабабдан ҳам ота-боболаримиз қадимдан бебаҳо бойлик бўлмиш илму маърифат, таълим ва тарбияни инсон камолоти ва миллат равнақининг энг асосий шарти ва гарови деб билганлар.\nЎзбекистон Республикаси биринчи Президенти И.Каримов таъкидлагани каби, “Таълим-тарбия-онг маҳсули, лекин айни вақтда онг даражаси ва унинг ривожини ҳам белгилайдиган, яъни, халқ маънавиятини шакллантирадиган ва бойитадиган энг муҳим омилдир. Бинобарин, таълим-тарбия тизимини ва шу асосда онгни ўзгартирмасдан туриб, маънавиятни ривожлантириб бўлмайди. Шу боис бу соҳада юзаки, расмий ёндашувларга, пухта ўйланмаган ишларга мутлақо йўл қўйиб бўлмайди. Мактаб, таълим-тарбия масаласи давлат ва жамият назоратида бўлиши асосий қонунимизда белгилаб қўйилган.\nШу билан бирга, бу кенг жамоатчилик, бутун халқимизнинг иштироки ва қўллаб-қувватлашини талаб қиладиган умуммиллий масаладир… Бу ҳақда фикр юритганда, мен Абдулла Авлонийнинг «Тарбия биз учун ё ҳаёт-ё мамот, ё нажот-ё ҳалокат, ё саодат-ё фалокат масаласидир» деган чуқур маъноли сўзларини эслайман. Буюк маърифатпарвар бобомизнинг бу сўзлари асримиз бошида миллатимиз учун қанчалар муҳим ва долзарб бўлган бўлса, ҳозирги вақтда ҳам биз учун шунчалик, балки ундан ҳам кўра муҳим ва долзарб аҳамият касб этади”.\nИстиқлол йилларида мамлакатимизда миллий тарбияни амалга оширадиган ўқув муассасалари ва умумтаълим мактабларининг моддий-техник базасини мустаҳкамлашга эътиборни кучайтириш энг муҳим ва жиддий масалага айланди. Шу мақсадда юртимизда Кадрлар тайёрлаш миллий дастури амалга оширилмоқда, унинг узвий ва мантиқий давоми бўлмиш 2004-2009 йилларда Мактаб таълимини ривожлантириш умуммиллий давлат дастури қабул қилинди. Унга мувофиқ, юртимизда мавжуд бўлган ўн мингга яқин умумтаълим мактабининг моддий-техник базасини мустаҳкамлаш, таълим жараёнининг мазмунини тубдан такомиллаштириш, ўқитувчиларнинг меҳнатини моддий ва маънавий рағбатлантириш бўйича катта ишлар қилинмоқда.\nЮқоридаги фикрлардан кўриниб турибдики, миллий тарбия ҳар қандай жамият ва мамлакат ҳаётида ҳал қилувчи аҳамият касб этади. Чунки, унинг ўсиши ва тараққиёти учун моддий ва маънавий бойликлар ишлаб чиқариш тўхтовсиз равишда юксалиб бориши лозим. Бунинг учун ёш авлод ушбу бойликларни яратишда ўз аждодларидан юқорироқ даражага кўтарилмоғи даркор. Ёшларни ҳам жисмоний, ҳам маънавий жиҳатдан тўғри тарбиялашда замонавий медицина, педагогика, психология фанлари тавсияларини ҳар қайси оилада жорий қилиш айниқса зарур. Ҳар бир оила, ота-она, энг аввало, бола тимсолида шахсни кўриши, унинг учун шахсга тегишли барча ҳуқуқ ва эркинликлар таъминлаши борасида ўзининг масъул эканлигини доимо ҳис этиб туриши ниҳоятда муҳим. Миллий тарбияда миллий ғояга, миллий ғурурни юксалтиришга хизмат қиладиган тимсоллар, рамзларнинг ҳар бири – катта бир дарслик, кучли тарбия воситаси ҳисобланади. Бундан ташқари, буюк аждодлар таваллуд саналарини нишонлаш ҳам маънавий ва тарихий аҳамиятга эга. Бундай маросимларни ўтказиш орқали ёшлар янги қадриятлар асосида тарбияланадилар, улар қалбига тарихни англаш ва қадрлаш, ўтмишга ҳурмат билан ёндашиш, уларни асраб-авайлаш, шу халққа мансублиги билан ғурурланиш туйғулари сингдирилади.\nУмуман олганда, ёшларнинг этник қиёфаси миллатнинг бугунги миллий тарбияси, менталитети, маданиятининг ўзаро диалектик муносабати воситасида шаклланади. Маънавий жиҳатдан яхши тарбия олган шахс ўз ақли, ўз тафаккури, ўз меҳнати, ўз масъулияти билан онгли равишда, озод ва ҳур фикрли инсон бўлиб яшайди.\nМир-араб ўрта махсус ислом билим юрти\nтарбиячиси Акрамов Мақсуд


Қўрқув ва ҳаяжонни қандай жиловлаш мумкин? Абитуриентларга психолог тавсиялари\nОлдинда олий ўқув юртига кириш имтиҳонлари. Аслида ҳар қандай имтиҳон эмоцияларга бой, ҳаяжонли ўтади. Имтиҳон муддатлари ва шароитлари мавҳум бўлган ҳозирги пандемия шароитида эса абитуриентларнинг ҳаяжони ва хавотири икки ҳиссага ортади.\nТошкент давлат педагогика университети ўқитувчиси, психология фанлари номзоди Гулмира Бойузакова абитуриент учун муҳим аҳамиятга эга бўлган имтиҳонда ҳаяжонни жиловлаш бўйича тавсиялар билан бўлишди.\nAбитуриентнинг имтиҳон вақтида муваффақиятга эришиши икки омилга боғлиқ: назарий ва психологик тайёргарлик. У мавзуларни қанчалик яхши ўзлаштирган бўлса ҳам, имтиҳон вақтидаги ҳаяжон душманга айланиши мумкин.\nДиққатни жамланг. Титул варағини тўлдириш каби барча расмиятчиликларни бажариб бўлгач, диққатни жамлашга ва атрофни унутишга ҳаракат қилинг. Сиз учун фақат вазифалар матни ва соатлар мавжуд бўлиши керак. Қатъий белгиланган вақт жавоблар сифатига таъсир қилмаслиги керак. Жавобни киритишдан олдин саволни икки марта ўқинг ва сиздан нима талаб қилинаётганини тўғри тушунганингизга ишонч ҳосил қилинг.\nОсонидан бошланг. Тест ечишни сизда шубҳа туғдирмайдиган саволларга жавоб беришдан бошланг. Узоқ ўйлантирадиган саволларга кўп тўхталманг. Шунда анча тинчланасиз, юклама енгиллашади. Мия янада аниқ ишлай бошлайди. Қолган бутун куч ва диққатни қийин саволларга йўналтириш мумкин бўлади.\nШошилманг, вазифани охиригача ўқинг. Вазифани биринчи сўзлариданоқ унинг шартини тушунаман деб шошқалоқлик қилманг. Бунда энг осон саволларга ҳам хато жавоб бериш эҳтимоли ошади. Шошқалоқлик натижасида жавоби миянгизда нақд бўлган саволни ҳам бой беришингиз мумкин.\nФақат ҳозирги вазифа ҳақида ўйланг. Янги вазифани ўқиётганда аввалги ҳамма нарсани унутинг. Тестлардаги вазифалар бир-бири билан боғлиқ эмас, шунинг учун сиз илгари қўллаган қоидалар ва формулалар янги вазифани тўғри ҳал қилишга халақит беради.\nМуваффақиятсизликни унутинг. Агар биронта тестга жавобни билмасангиз, бу муваффақиятсизлик таъсирида қолиб кетманг. Янги саволни янги имконият сифатида қабул қилинг. Аввалги вазифалар натижасидаги тушкунлик кейинги топшириқлар самарасига таъсир кўрсатмасин.\nИстисно қилинг. Тўғри жавобни билмасангиз, нотўғрилигига ишончингиз комил бўлган жавобларни кетма-кет чиқариб ташланг. Бу вариантлар ўртасида танлов доирасини торайтиради.\nТекшириб кўринг. Бажарган топшириқларингизни текшириб чиқишга вақт ажратинг, ҳеч бўлмаганда кўз югуртириб, хатоларни кўриш учун вақт топинг.\nТахмин қилинг. Аниқ жавобга ишончингиз комил бўлмаса, интуитив равишда бирор вариантни танланг. Баъзида интуицияга ишониш керак.\nАбитуриентларнинг ота-оналари учун маслаҳатлар\nИмтиҳон арафасида фарзандингизнинг ташвишини кучайтирманг – бу тест натижасига салбий таъсир кўрсатиши мумкин. Ота-оналарнинг ҳаяжони ҳар доим болаларга ўтади.\nФарзандингизни хурсанд қилинг, уларни яхши ишлари учун мақтанг.\nУнинг ўзига бўлган ишончини оширинг, болалар муваффақиятсизликдан қанчалик кўп қўрқсалар, хато қилиш эҳтимоли шунчалик юқори бўлади.\nФарзандингиз ўзини қандай ҳис қилишига эътибор беринг, сиздан бошқа ҳеч ким унинг чарчоғини, соғлиги ёмонлашишини сеза олмайди ҳамда бунинг олдини олмайди.\nУнинг ўқиш режимини назорат қилинг. Имкониятидан ортиқча юкламани бўйнига олишига йўл қўйманг. Дарс қилиш ва ҳордиқ чиқариш ўз вақтида бўлаётганига эътибор беринг.\nУйда дарс қилиш учун қулай жой ажратиб қўйинг. Унга ҳеч ким халал бермаслигига ишонч ҳосил қилинг.\nФарзандингизни имтиҳонга тайёргарлик техникаси билан таништиринг. Барча маълумотларни ёдлаб олмасдан, уларнинг асосий мағзини тушуниш кераклигини уқтиринг.\nФарзандингизга имтиҳонда вақтни тўғри тақсимлай олишни ўргатинг.\nФарзандингиз имтиҳон арафасида етарли даражада ухлаши керак. Унинг имтиҳонда қанча балл олиши мумкинлиги ҳақида ташвишга солманг ва имтиҳондан кейин танқид қилманг. Балл кўрсаткичи унинг ҳақиқий имкониятини ўлчай олмаслиги ҳақидаги фикрни унга сингдиринг.


Тадбиркорлик фаолияти қонун ҳимоясида!\nБугунги кунда мамлакaтимизда тадбиркорлик фаолиятини қўллаб-қувватлаш мақсадида кўплаб меъёрий-ҳуқуқий ҳужжатлар қабул қилинмоқда. Биргина ўтиб бораётган 2019 йилнинг ўзида бевосита ташқи иқтисодий фаолиятни либераллаштириш йўналишида 10 дан ортиқ Президент Фармон ва Қарорлари ҳамда Ҳукумат Қарорлари қабул қилинди.\nМасалан, Вазирлар Маҳкамасининг 2019 йил 29 апрелдаги 363-сон қарорига асосан, Ваколатли иқтисодий операторлар тўғрисида Низом тасдиқланди. Унга кўра, божхона операцияларини амалга оширишда соддалаштирилган божхона тартиб таомилларидан фойдаланиш ҳуқуқи берилган “A”ва “Б”тоифадаги юридик шахсларга соддалаштирилган божхона тартиб таомилларидан фойдаланиш ҳуқуқи тақдим этилди. Хусусан, “А”тоифасидаги ваколатли иқтисодий операторларга қуйидаги махсус соддалаштиришлар тақдим этилади:\nТоварларни декларациялаш ва чиқариш билан боғлиқ божхона операцияларни биринчи навбатда амалга оширилади;\nОператор томонидан ташиладиган товарларга нисбатан товарни ташиш йўналиши белгиланмайди;\nОператор товарларини божхона жўнатиш органидан белгиланган жойга етказиб беришда божхона тўловлари тўланишини таъминлаш талаб этилмайди;\nТоварларни операторнинг очиқ майдонлари, бинолари ва бошқа ҳудудларига божхона назоратида жойлаштиришга рухсат берилади;\nБожхона тўловлари тўланишини таъминламасдан, божхона тўловларини бўлиб тўлаш ва муддатини йигирма иш кунигача кечиктирган ҳолда, товарларни эркин муомалага чиқариш имкони яратилади.\nБундан ташқари жорий йилда экспорт йўналишида ҳам бир қатор ҳужжатлар қабул қилинди. Масалан, Вазирлар Маҳкамасининг 2019 йил 10 августдаги 660-сон қарорига асосан, маҳсулотлар маълум талаблар асосида экспорт қилинганда темир йўл транспортида ташиш бўйича транспорт харажатларининг\n50 фоизигача қисмини давлат бюджети маблағлари ҳисобига компенсация қилиш тартиби жорий этилди.\nШунингдек, Ўзбекистон Республикаси Президентининг 2019 йил 22 ноябрдаги ПФ-5881-сон Фармонига асосан, уй товуқлари ва чўчқа ёғи каби маҳсулотлар экспортига рухсат берилди.\nАлбатта, бу каби мисолларни кўплаб келтириш мумкин.\nУшбу яратилаётган қулайликлар ва берилаётган имтиёзларнинг мазмун-моҳиятини тадбиркорларга етказиш, янги тартибларнинг турлича талқин этилишини олдини олиш мақсадида “Навоий” эркин иқтисодий зонасида фаолият юритувчи корхона вакиллари билан учрашув ташкил этилди.\nУчрашувда, бевосита божхона соҳасида янги қабул қилинган ҳужжатлар мазмун-моҳияти тадбиркорлар эътиборига етказилди. Шунингдек, 2020 йилнинг 1 январидан бошлаб ишга туширилиши режалаштирилган “Ягона дарча” божхона ахборот тизими, унинг ишлаш принципи ва қулайликлари ҳақида ҳам батафсил тушунтириш берилди.\nТадбир якунида, бугунги кунда божхона органларининг энг асосий вазифаларидан бири тадбиркорга том маънода таянч бўлиш эканлиги таъкидланиб, божхона ходимларининг ҳар қандай ноқонуний ҳаракат ёки ҳаракатсизлиги бўйича Давлат божхона қўмитасининг 11-08 ҳамда Навоий вилояти божхона бошқармасининг 79-223-08-65 рақамли ишонч телефонларига мурожаат қилиниши мумкинлиги эслатиб ўтилди.


Дамашқ: турк танкларининг киритилиши, бу Сурия суверенитетига тажовуз\n19:05 24.08.2016 (Янгиланган 19:11 24.08.2016)\nТуркия расмийлари айтишига кўра, ушбу опрерация мақсади Сурия ҳудудидаги ўрта мухолифатчиларни ҳимоя қилишдир.\nТОШКЕНТ, 24 авг — Sputnik. Расмий Дамашқ Сурия ҳудудига Туркиия танк ва бронетехникасининг киритилишини – давлат суверенитетининг бузилиши деб қабул қилди, SANA ахборот агентлиги Сурия ТИВ хабари асосида.\nТуркия армияси АҚШ бошчилигидаги коалиция самолётлари кўмагида чоршанба эрталаб “Ислом давлати”жангариларидан озод қилиш учун Сурия шимолида жойлашган Жараблус шаҳрига кириб келди.\nСурия Ташқи ишлар хабарига кўра, мамлакат ҳудудида террорчиларга қарш кураш — фақат расмий Дамашқ билан келишилган ҳолда олиб борилиши керак.\n“Жараблусда бўлаётган воқеалар террорчиликка қарши кураш эмас, шунинг учун Сурия ҳукумати БМТдан ушбу агрессияни бас қилишни ва қонунга кўра ҳаракат қилишни ва мамлакат мустақиллигини ва чегарасини бузмасликни сўрайди”, — дейилган хабарда.\nАнқара ўз навбатида, Жараблусга кириш ИДга қарши курашда буралиш нуқтасига айланишни ва Алеппони жангарилардан озод қилишга ёрдам беришини таъкидламоқда.\nТуркия Ички Ишлар вазири Эфкан Ала айтишига қараганда ушбу опрерация мақсади Сурия ҳудудидаги ўрта мухолифатчиларни ҳимоя қилишдир. Ҳарбий операция Жараблус ҳудуди ИД жангариларидан тўлиқ тозаланмагунича давом этади.


Португалияда 5 ёшдан 11 ёшгача бўлган болаларни эмлаш режалаштирилган\n12 Декабрь 10:15\nLONDON. Kazinform – Европада эпидемиологик вазият мураккаб. Буюк Британияда бир кун давомида 58 минг киши вирусни юқтирган. Қироллик санитария хизмати вакиллари декабр ойи ўрталарига келиб омикрон доминант штаммга айланиши мумкинлигини башорат қилмоқда, деб хабар беради Kazinform euronews.comга асосланиб.\nРасмийларга кўра, учинчи вакцина омикрон билан касалланиш хавфидан сезиларли даражада ҳимоя қилади. Шунинг учун вакцинанинг бустер дозаси билан эмланишга чақиришмоқда.\nПортугалияда 5 ёшдан 11 ёшгача бўлган болаларни 18-19 декабр кунлари эмлаш режалаштирилган. Аввало, биринчи навбатда бошқа касалликлари бор одамлар эмланади. Коронавирус пандемия бошланганидан бери 10 миллион аҳолига эга Португалияда 1,18 миллион киши вирусни юқтирган ва 18,6 минг киши вафот этган.\nГермания соғлиқни сақлаш тизими жиддий муаммоларга дуч келмоқда. Мамлакатдаги энг йирик шифохоналардан бири бўлган Мюнхен касалхонасидаги ётоқ-жойларнинг тўртдан уч қисмини коронавирус юқтирган беморлар эгаллайди.\nБош шифокорнинг фикрича, эмланганлар сони кўп бўлганида, аҳвол бугунгидан анча яхши бўларди. Жума куни мамлакат парламенти бир қатор тадбиркорларни мажбурий эмлаш тўғрисидаги қонун лойиҳасини маъқуллади. Вакцинани олиши керак бўлган мутахассислар рўйхатига шифохоналар ва қариялар уйлари ходимлари киради.\nҚозоғистонда бир кунда 8 кишида коронавирус аниқланди\n1 ҚР Бош вазири ЖССТ вакиллари билан тамаки назоратини кучайтириш масаласини муҳокама қилди\n2 Олтинчи Каспий саммити Туркманистонда бўлиб ўтади\n3 «Реал Мадрид» 14 карра УЕФА Чемпионлар лигаси ғолиби бўлди\n4 50 га яқин маданият ходими Қозоғистонда хизмат кўрсатган ходим бўлди\n5 Жорий йилда Қозоғистонда маҳаллий сайёҳлар сони 6 млндан ошади


21:07 / 27.07.2017\nФото : Eurasia International Film Festival\nҚозоғистон ахборот ва коммуникациялар вазири Даурен Абаев интернетда машҳур бўлиб кетган, актёр Николас Кейж эгнидаги каби чопонни вазирликнинг барча меҳмонларига совға қилишга ваъда берди. Бу ҳақда Sputnik Казахстан нашри хабар бермоқда.\n"Бу, фикримча, халқимизнинг гениал, гўзал удумидир, у актёр юз ифодаси туфайли мемга айланди", деб айтган Абаев матбуот-анжуманда.\nЧопон Марказий Осиёнинг бир қатор давлатларида миллий кийим ҳисобланади.\nКейжнинг Остонадаги "Евразия" кинофестивалига ташрифи уни янги мем қаҳрамонига айлантирди. Интернет фойдаланувчилари Кейж қайғули қиёфада таниқли скрипкачи ва Қозоғистон санъат миллий университети ректори Айман Мусахожаева билан биргаликда тушган сурати устидан ҳазил-мутойиба қилганлар.\nҚозоғистон Николас Кейж чўпон


Samsung энди Huawei’ни масхара қилишга ўтди: нишонда – Mate 30 флагманлари! - Terabayt.Uz\nSamsung энди Huawei’ни масхара қилишга ўтди: нишонда – Mate 30 флагманлари!\nТурли смартфонсозлар ўзларининг реклама кампаниялари орқали бир-бирларининг устидан кулишлари ҳолларига кўп гувоҳ бўлганмиз. Жанубий кореялик техногигант куни кеча яна хитойлик рақибини майна қилди.\nHuawei компанияси Мюнхен шаҳридаги махсус тадбирида янги флагманлари – Mate 30 ҳамда Mate 30 Pro смартфонларини тақдим этганидан хабарингиз бор. Айни шу тақдимот бўлиб ўтаётган вақтда Samsung ўзининг Лотин Америкаси ҳудудидаги мижозларига электрон мактуб йўллаган. Унда эса қуйидаги матн бўлган: «Google иловалари, хизматлари ва янгиланишларидан роҳатланинг».\nКўриб турганингиздек, мактуб ичида яна қуйидагилар бор:\nGalaxy Note 10 моделини энг зўр Android-смартфон, дея эътироф этган 9to5Google сайтидан олинган иқтибос (цитата);\nёнма-ён турган Samsung ва Google логотиплари;\nGalaxy Note 10 дисплейида акс этган Google иловалари: Google, YouTube, Chrome, Gmail, Google Photo, Maps ҳамда Google Play Store;\nбарча Galaxy Note 10 (сотиб олиш) харидорлари YouTube Premium пулли сервисидан 4 ой мобайнида бепул фойдаланишлари ҳақидаги эслатма.\nЎҚИНГ: Android 10’гача янгиланувчи Samsung смартфон ва планшетларининг тўлиқ рўйхати билан танишинг!\nЎзингиз ҳам англаган бўлсангиз керак: жанубий кореялик смартфонсоз юқоридаги электрон мактуби билан Huawei’нинг устидан куляпти, зеро, АҚШ санкциялари туфайли унинг Mate 30 ҳамда Mate 30 Pro флагманлари Google сервисларидан бебаҳра ҳолда тақдим этилган.\nЭслатиб ўтамиз, Huawei’нинг бундан олдинги – Google сервисларидан ҳамда Android янгиланишларидан маҳрум этилмаган турли смартфонларини 899 000 сўмдан бошланувчи нархлар эвазига Terashop.uz интернет-дўконимиздан сотиб олиш мумкин. Шунингдек, мазкур онлайн магазинимизда Samsung телефонларини атиги 705 000 сўмдан бошланган нархларда харид қилиш имкони ҳам бор.\nЎҚИНГ: Смартфон, компьютер ва бошқа электротехника жиҳозлари импортини чеклашлари мумкин!\n#Google #Huawei #Samsung #андроид смартфон #Samsung Galaxy Note 10 #Huawei Mate 30 #Huawei Mate 30 Pro


«UEFA» президенти «Реал», «Барселона» ва «Ювентус»ни 2 йилга Еврокубоклардан четлатмоқчи - Namanganliklar.uz\n«UEFA» президенти «Реал», «Барселона» ва «Ювентус»ни 2 йилга Еврокубоклардан четлатмоқчи. Бу бўйича қарор ЕЧЛ финалидан сўнг қабул қилинади\n«UEFA» президенти Александр Чеферин Европа Суперлигасини тарк этмаган «Реал», «Барселона» ва «Ювентус»ни жиддий жазоламоқчи.\nCопе хабарига кўра, 29 май куни бўлиб ўтадиган Чемпионлар Лигаси финалидан сўнг, Чеферин «Реал», «Барселона» ва «Ювентус»ни икки йилга Еврокубоклардан четлатишни таклиф қилади.\nСуперлиганинг асосий тарафдори бўлган «Реал» президенти Флорентино Перес «UEFA» ушбу турнирнинг асосчилари бўлган клублар билан мулоқотга киришишини кутмоқда. Агар бу амалга ошмаса, Мадрид муаммони ҳал қилишнинг бошқа усулларини қидиради ва судга мурожаат қилиши мумкин.\n5 137 Ko'rishlar\nНаманганда тоза ичимлик суви танқислиги бўйича маълумот берилди


"УНИВEРСИАДА-2019" шаҳар босқичи\n13-апрел куни Тошкент шаҳрининг барча ОТМлар орасида "УНИВEРСИАДА-2019" шаҳар босқичи бўлиб ўтди.\nИнститутимиз ғурурини барча факуктетларнинг турли курслардан танлаб олинган талабалари ҳимоя қилдилар.\nБизнинг доно, гўзал ва спортчи қизларимиз Абуталипова Гузела, Муҳамеджанова Нозима, Тиловова Хумора, Яфарова Алина 400 метр масофадаги югуриш эстафетасида фахрли 2-ўринни эгалладилар.\nСпортчи фаол йигитларимиздан Нуриддин Муҳаммедов 400 метр масофага югуриш бўйича фахрли 1-ўрин соҳиби бўлди.\nТошкент молия институти раҳбарияти ҳамда барча талабалар ғолибларни ажойиб ютуқлари билан табриклаб, бунданда улуғроқ ғалабаларни тилаб қолади.\nБАРАКАЛЛА! БИЗ СИЗЛАР БИЛАН ФАХРЛАНАМИЗ!!!


Чақалоғини 4 миллион сўмга сотишга уринган опа-сингилларга суд ҳукми ўқилди - zarnews.uz\nЧақалоғини 4 миллион сўмга сотишга уринган опа-сингилларга суд ҳукми ўқилди\nПул, бойлик одамларни не кўйларга солмайди. Яқин-яқингача бизга номаълум бўлган “одам савдоси”, “фалончи сотилиб кетибди” каби сўзлар ёт эди. Эндиликда бу гаплар ҳеч кимни ҳайратга ҳам, даҳшатга ҳам солмай қўйди. Чунки орамизда одам савдосининг қурбонлари ё бўлмаса одам сотиб, моддийликка эришмоқчи бўлганлар учраб турибди. Аммо ўз боласини сотмоқчи бўлганларга нима дейсиз?\nЗара билан Зебо (исм шарифлар ўзгартирилган) опа-сингил. Иккови ҳам ҳали турмушга чиқмаган. Бирор жойда ишламайди, деб ёзмоқда “Адолат сари” газетаси.\nНоябрь ойи эди. Зара Шаҳзод исмли йигит билан танишиб қолди. Бу танишув кундан-кун қалинлашаверди. Аввалига шунчаки кўришиб, телефонлашиб юришган бўлса, бориб-бориб бу муносабатлар беҳаёлик, зиногача етиб борди. Ҳар гал йигит қизни шаҳардаги кимсасиз уйига бошлайди. Зара ҳам бу таклифни рад этмайди. Ёшлик ҳою-ҳавасларига берилиб, ор-номусни, ибо-ҳаёни унутганлар “шайтон базми”ни қуришади.\nБаҳор фаслига чиқиб, Зара ўзидаги ўзгаришларни сезиб қолди. У ҳомиладор эди. Ўткинчи ҳислар қурбонига айланган қизнинг икки оёғи бир этикда қолди.\n“Тезроқ бир қарорга келишим керак. Ота-онам, қариндошлар билса шарманда бўламан”, деб ўйлади қиз. Ўйлаб-ўйлаб, ниҳоят бу гапни синглиси Зебога айтди.\nАввалига Зебо ҳам жуда асабийлашди. Опасини енгилтакликда, ишонувчанликда айблади, койиди. Лекин опасининг кўзёшларига, ўзини оқлашларига ишонди. Тўғрироғи, ишонса, ишонмаса энди бефойдалигини англади. Ғишт қолипдан кўчиб бўлган.\n- Бўлар иш бўлди. Энди нима қиламиз? Уйдагилар билмасдан бирор нима қилиш керак.\n- Олдириб ташла болани. Бошқа иложинг йўқ.\n- Йўқ. Олдиролмайман, Кейинчалик болали бўлолмаслигим мумкин.\n- Олдирмасанг ҳаммамизни шарманда қиласанда. “Енгилтак” деган тамға керак бўлса туғавер, - деди Зебо, ундай деса ҳам бундай деса ҳам кўнмаётган опасидан жаҳли чиқиб.\nҲар не бўлганда ҳам Зара опаси, гуноҳи қанчалик оғир бўлмасин ундан кечолмайди. Ахир одам ўз бармоғини кесиб ташлолмайдику. Зебо шуларни ўйлаб ўзини овутган бўлди. Бу оғир вазиятдан шарманда бўлмай чиқиш чораларини излай бошлади.\nНиҳоят, опа-сингилга умид учқуни кўрингандай бўлди. Улар ишлаб, пул топишга бошқа вилоятга кетиш режасини тузди. Ишлашга деса ота-она ҳам йўлини тўсмайди. Бола туғилгач, ҳеч нима бўлмагандай яна уйга қайтаверади.\nАввало шаҳардан ижарага уй топишди. Кейин ота-онани “Навоий вилоятида бизбоп иш бор экан. Олти-етти ой ишлаб келамиз”, деб “ухлатди”.\nҚизлар шаҳардаги ижара уйда яшай бошлади. Бир куни сайрга чиққан Зара Нуриддин исмли йигит билан танишиб қолди. Суҳбати давомида қиз бошидан ўтказганлари ҳақида гапирди. Боласи туғилгач, бирорта тирноққа зор оилага сотишини маълум қилди. Бу гапларни эшитган Нуриддиннинг эти жимирлаб кетди. Одам қандай қилиб ўз боласини сотиб юбориши мумкин. Ахир, у сотиладиган нарса ёки буюм эмас, тирик жонку. У “ҳа, сендай бемеҳр, бешафқатлар дастидан меҳрга зор, ҳаётдан аламзада, ёши улғайгани сари ташлаб кетилганини ҳис қилган, азоб чеккан кўнгиллар ким қанчадир” деб хаёлидан ўтказди. “Маза қилиб юрасиз, кўнгилни хушлаб. Бола пайдо бўлгач, ваъдабоз қочиб қолади. Қиз эса боладан қутилишнинг бир иложини қилиб, яна ҳеч нима кўрмагандек “қизбола”ликка даъво қилади. Ўткинчи ҳислар оғушида, еттинчи осмонда учиб юрганда ор-номус кўзга кўринмай, кейинчалик ибо, ҳаё, ҳали турмушга чиқмаганлиги кўриниб қолади”.\nНуриддин бу гапларни хаёлан сўзлар экан, қанчалик ғазаби қайнаб, нафрати ошмасин суҳбатдошининг гапларини индамай эшитди.\n- Биласизми, мен ўн йилдан бери фарзандга зорман. Сизни менга худо йўлиқтирди. Агар рози бўлсангиз болангизни менга беринг. Қизми-ўғилми менга фарқи йўқ. Уйимдан гўдак йиғиси эшитилса бўлди. Қанча десангиз розиман, - деди Нуриддин.\n- Ҳали турмушга чиқмаганман. Уйимдагилар бизни ишлаяпти деб ўйлашади. Шунинг учун уйга пул олиб боришимиз керак. 4.000.000 сўм берсангиз, туғруқхона харажатлари ҳам ичида бўлади, - деди.\nНуриддин бу суҳбатни телефонига ёзиб олди. Зара билан телефон рақамларини алмашди, бола туғилса хабар беришини айтиб кетди.\nНуриддин айбсиз гўдакнинг буюмдек сотилиб кетишига жим қараб туролмади. Орган ходимларига бориб, опа-сингиллар устидан арз қилди ва телефонидаги ёзувни илова қилди.\nШаҳарга келгандан кейин ҳам Зебо опасини бир неча марта болани олдиришини айтиб кўрди. Лекин у қароридан қайтмаган эди. Энди болага осонгина харидор ҳам топилганидан опа-сингилнинг кўнгли хотиржам. Қишлоққа “ёруғ юз” билан қайтадиган бўлди.\nЗаранинг ой куни яқинлашиб, ўғил фарзанд кўрди. Зебо тезда Нуриддиндан суюнчи олди. Болага “...Нуриддин ўғли” деб гувоҳнома тўғирлаб келди. Улар биргалашиб чақалоқни туғруқхонадан олиб чиқишди. Энди келишгандек пулни олиб, болани бериш учун бир қаҳвахонага киришди. Шу ерда опа-сингиллар норасида гўдакни пуллаётганда ҳуқуқни муҳофаза қилувчи орган ходимлари томонидан қўлга олинди.\nСуд ҳукми билан Зара ва Зебо Қосимоваларга 5 йил муддатга озодликдан маҳрум қилиш жазоси тайинланди. ЖКнинг 72-моддасига асосан ҳукм шартлига алмаштирилиб, 3 йилдан синов муддати белгиланди.\nРустам Ҳайитов журналист.\nБоласини сотмоқчи бўлган аёл озодликдан маҳрум этилмади\nҚаршида 24 ёшли аёл 10 кунлик чақалоғини сотишга уринди\nБоласини сотаётганда ушланган самарқандлик аёлга боласи қайтариб берилди


Рио Олимпиадаси вақтида Жанубий Корея терма жамоасини Зика вирусидан форма ёрдамида ҳимоя қилишади\n15:31 / 27.04.2016\nЖанубий Корея терма жамоасининг формаси Рио-де-Жанейродаги Олимпия ўйинларида спортчиларни Зика вирусини юқтирувчи чивинлардан ҳимоя қилади. Бу ҳақида Associated Press маълум қилди.\nЭкипировка Жанубий Корея Миллий олимпия қўмитаси (МОҚ) томонидан намойиш этилган. Узун енг ва қалин шимдан иборат тўпламлар ҳашоратларни қочирувчи махсус кимёвий моддалардан фойдаланиб ишлаб чиқилган. Ушбу формани спортчилар Олимпия қишлоғида кечки маросимларда кийишади.\n13 февралда ЛДПР партияси депутатлари Миллий олимпия қўмитасига Зика вирусининг авж олиши муносабати билан Олимпиадани ўтказишдан воз кечишини сўраб мурожаат қилишган.\n8 февралда АҚШ Олимпия қўмитаси 5-21 август кунлари Рио-де-Женейрода бўлиб ўтадиган Ўйинларга бориш ё бормасликни америкалик спортчиларнинг ўзларига ҳавола қилишди.\nЗика безгаги - ўткир инфекцион касаллик. Вирус Африка, Шимолий ва Жанубий Америка, Осиё ва Тинч океани минтақасида тарқалган. Касаллик белгилари орасида безгак, тери тошмалари ва конъюнктивит қайд этилган. Зика безгагидан махсус даволаш курслари ва вакциналар ҳозирча мавжуд эмас.\nЭслатиб ўтамиз, Олимпиада ўйинлари 5 августдан 21 августга қадар Рио-де-Женейро шаҳрида бўлиб ўтади.


Коронавирусдан тузалган одамнинг қонини қуйиш билан касалланганларни даволаш мумкинми? - Darakchi\nКоронавирусдан тузалган одамнинг қонини қуйиш билан касалланганларни даволаш мумкинми?\nСАЛОМАТЛИК 28.03.2020, 13:24\nТеглар: коронавирус, қон қуйиш\nВазирлар Маҳкамаси ҳузуридаги санитария-эпидемиология назорати давлат инспекцияси бошлиғи Нурмат Отабековнинг айтишича, геморагик лихорадка касаллигида тузалган одамнинг қонини қуйиш билан даволаш биринчи марта Ўзбекистонда амалга оширилган.\n«Коронавирус инфекциясига келадиган бўлсак, битта нарсани англаб етайлик, ўша касалланиб соғайган одамнинг қонини қуйган пайтимизда шу одамнинг антителаси бор қонини қуямиз. У организмнинг иммун тизими шаклланишига ёрдам беради. Демак, ҳали бизда бу касалликдан соғайиб кетган бемор йўқ. Демак, ҳали бизда вируслардан тозаланган, таркибида вирус бўлмаган, коронавирус вирусига қарши шаклланиб улгурган, тўлиқ қувватга эга бўлган антителали қон ҳам йўқ.\nДемак, бизда бу каби амалиётни синаб кўриш эҳтиёжи биринчи навбатда бўлмасин, бўладиган бўлса, буни кейинги режаларимизда кўришимиз мумкин бўлади. Акс ҳолда ҳозир шу беморларнинг қонини қуйиш бу қўшимча беморларнинг касалланишига олиб келадиган ҳолат».


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Райҳон Йигитали тўйига таклиф қилса бориш-бормаслиги ҳақидаги саволга жавоб берди\t12:12, 09 январь\tЎзбекистонда хизмат кўрсатган артист Райҳон Ғаниева журналист Жасур Ҳамроев билан Facebook орқали жонли суҳбатда собиқ турмуш ўртоғи Йигитали Мамажонов ҳақидаги саволларга жавоб берди. Райҳон янги турмуш ўртоғи Фарҳод Алимов ва фарзандлари ўртасидаги муносабатлар дўстона эканлигини айтди ва қуйидагиларни маълум қилди: “Фарзандларим отасини сўрайди, албатта. Улар тез-тез кўришиб туради. Бундан ташқари, мен ўзим Йигиталидан улар билан тез-тез кўришишини, мулоқот қилишини сўрайман. Ҳар доим фарзандларимни оталарини ҳурмат қилишга, севишга ўргатаман, чунки у ўғилларимнинг отаси.\nШунингдек, ўғилларим ҳозирги турмуш ўртоғим билан ҳам дўстона муносабатда. Ўз ўрнида мен ҳам турмуш ўртоғимнинг фарзандлари билан яхши муносабатдаман, улар билан дўст тутинганман. Йигиталига ўзига мос қизни учратишини тилайман. Унга чин қалбимдан фақат бахт тилайман”.\n“Йигитали мободо уйланса ва тўйига таклиф қилса, борармидингиз?”, деган саволга эса Райҳон қуйидагича жавоб берди: “Бу унга ёқади, деб ўйламайман. Шунинг учун, бормасам керак”.\nЭслатиб ўтамиз, Райҳон ва Йигитали 2012 йилда турмуш қурган эди. Улар 2014 йилда эгизак фарзандли бўлди. Райҳон ва Йигиталининг никоҳи 2015 йилда расман бекор қилинди. Райҳон 2016 йил 5 ноябрда бошловчи Фарҳод Алимовга турмушга чиқди.\nРайҳон Фарҳод Алимов қайси хислатлари билан унинг ҳурматини қозонгани ҳақида гапирди\tРайҳон концертига кимнинг келишини интиқлик билан кутяпти?\tЎзбекистонлик машҳур футболчилар ва уларнинг рафиқалари(Фото)\tТўйдан кейинги муҳаббат ҳақида 10 афсона\tЁши орасида катта тавофут бўлган машҳур жуфтликлар\t«Эрим мени алдади, энди унга ишонолмаяпман»\tОтправить


Абу Суфён одамларни қайтишга чорлаши\n4 йил аввал 659 siyrat.uz\nСўнгра Абу Суфён: «Эй қурайшликлар! Аллоҳга қасамки, сизлар доимий яшаш жойида эмассиз, отлар ва туялар ҳалок бўлмоқда. Бани Қурайза бизга хилоф қилди, улардан нохуш хабар келди. Кўриб турганингиздек, қаттиқ шамолга мубтало бўлдик. Бизнинг на қозонимиз тинч турибди, на оловимиз ёнмоқда ва на чодиримиз турибди. Бу ердан қайтинг, мен ҳам бу ердан қайтяпман», – деди. Сўнг туясининг олдига борди, туя боғланган эди. У туяга ўтириб, бир зарба урган эди, туя сакраб турди. Аллоҳга қасамки, у туясини тик турганидан кейингина бўшатди. Агар Расулуллоҳ соллаллоҳу алайҳи васаллам менга: «Олдимга келгунингча бирор иш қилма!» – демаганларида, камондан ўқ отиб уни ўлдирган бўлардим», – деди.\nҲузайфа деди: Расулуллоҳ соллаллоҳу алайҳи васалламнинг олдиларига қайтиб келганимда, у Зот аёлларидан бирининг кийимини устларига ёпиб намоз ўқиётган эдилар. Мени кўрганларида ёнларига тортиб, кўйлакнинг бир тарафини устимга ташладилар. Сўнг рукуъ ва сажда қилиб, салом бердилар. Кейин мен у Зотга хабарни етказдим. Қурайшнинг қилган ишини эшитгач, ғатафонликлар ҳам ўз ўлкаларига қайтиб кетишди.


Муаммосиз макон ҳам, инсон ҳам йўқ — 21asr.uz\nДепутат минбари, Одамлар нима дейди?\nАввал хабар берганимиздек, O‘zLiDeP Сиёсий Кенгаши Ижроия қўмитаси аппарати ҳамда партиянинг барча ҳудудий кенгашлари ва депутатлик корпуси вакилларидан иборат ишчи гуруҳлар жойларда “Обод қишлоқ” дастурига киритилган ҳудудлар аҳолиси билан юзма-юз мулоқот ўтказиб келмоқда.\nМуҳими – натижа\nУйма-уй юриб, одамлар билан юзма-юз гаплашиш, уларни ўйлантираётган муаммоларни аниқлаш аслида ишнинг ибтидоси. Таъкидлаш жоиз, бунда партия ўз олдига жуда катта, масъулиятли вазифаларни қўйган: мазкур дастурга киритилган барча маҳалла фуқаролар йиғинларини қамраб олиш, хонадонларга тўғридан-тўғри кириб бориб, муаммоларни ўрганиш ва уларга ечим топиш, тадбиркор ва фермерларга кўмаклашиш, инвестиция жалб этишдаги тўсқинликларни бартараф этиш чора-тадбирларини ишлаб чиқиш... Шунингдек, шижоатли партия лидерларини саралаб, ўқитиш ҳамда сиёсий кучнинг ғоя ва мақсадларини аҳоли орасига кенгроқ тарғиб қилиш ҳам асосий диққат марказида бўлди.\nАна шу мақсадлар билан август ойида отланган ишчи гуруҳ оз эмас, кўп эмас, 20 мингдан зиёд аҳоли ҳузурида бўлди. Табиийки, бу учрашувларда кўплаб масалаларда ёрдам сўралди. Айни пайтда ишчи гуруҳ уларга ижобий ечим топишга интилмоқда, бунинг учун ташкилотларга депутатлик сўровлари юборилиб, қатъий назоратга олинган. Туман, шаҳар, вилоят даражасида ҳал этилиши пайсалга солинаётган масалалар қайтадан ўрганилиб, тегишли вазирликларга жўнатиляпти. Ишнинг қандай якун топганини билиш учун дам-бадам мурожаатчилар билан боғланиб, шунга қараб иш тутилмоқда.\nХўш, ана шу тизимли саъй-ҳаракатлар бугун ўз самарасини беряптими, муаммолар қай даражада ечим топяпти? Шу ўринда масалани вилоятлар кесимида таҳлил этсак.\nСамарқанд вилоятининг 14 та тумани ва 2 та шаҳридаги “Обод қишлоқ” (“Обод маҳалла”) Давлат дастурига киритилган маҳаллалардаги 1 689 та хонадонда 8 456 нафар аҳоли истиқомат қилмоқда ва уларда 2 312 та муаммо аниқланди. Томорқалар учун оқар сув, истеъмол учун ичимлик суви етишмайди, ишсизлик, газ, электр энергияси таъминоти, кредит олиш билан боғлиқ камчиликлар, коммунал соҳадаги нореал қарздорлик, йўлларнинг талабга жавоб бермаслиги ва ҳуқуқий масалалар шулар жумласидандир.\nСўрамоқчи бўлиб турибсиз: хўш, муаммо-ку бор, аммо уларнинг ечими нима бўлаяпти, деб. Ҳамма гап ана шунда! Унда эшитинг: ҳозиргача 20 киши ишсизлик балосидан қутулди (Булунғур, Иштихон, Оқдарё, Пахтачи туманлари ҳамда Самарқанд шаҳри бўйича. Бошқа туманларда эса ҳозирча амалий натижа йўқ). Ичимлик суви ва газ таъминоти етишмовчилигини ҳам бартараф этишга эришиляпти.\nАммо гуруч курмаксиз бўлмаганидек, баъзи масалаларни ҳал этиш бўйича ўзгариш йўқ. Масалан, кредит олиш истагини билдирган аҳоли таклифларининг қаноатлантирилиши кечикмоқда. Бу борада умуман иш қилинмаяпти, деган хулосага бормаслик керак. Негаки, ушбу жараённинг оқсашида мурожаатчининг ҳужжатларни расмийлаштиришдаги ҳаракатлари ҳам муҳим аҳамиятга эга.\nҲар ерда бор тош-тарози\nНаманган вилоятида ҳам салкам минг хонадон билан танишилди. Қизиғи, бу ерда ҳам юқоридагига ўхшаш норозиликлар билдирилди: газ, электр, кредит... Улар бўйича халқ депутатлари туман Кенгаши депутатлари 78 та депутатлик сўрови чиқаришган эди, 70 тасига асослантирувчи жавоб келди. Гапнинг индаллосини айтсак, банкдан сармоя олиш билан боғлиқ 260 муаммодан 123 таси ҳозиргача ечим топди!\n– Қандай қилиб даромадни кўпайтирсам, деб ўйлардим, – дейди Чортоқ тумани “Обод диёр” маҳалла фуқаролар йиғинида яшовчи фуқаро Турғунпўлат Ҳамрабоев. –Шундай пайтда партия фаоллари “Қандай кўмак керак?” деб келишганида ичимдагини айтдим. Улар “Ҳар бир оила – тадбиркор” ва “Yoshlar – kelajagimiz” Давлат дастурлари доирасида тадбиркорлик билан шуғулланиб даромадни кўпайтириш мумкинлиги, бунинг учун банкдан кредит олиш таклифини беришди. Уларнинг амалий кўмаги ва маслаҳати билан мана шундоққина ҳовлимизда, кўз ўнгимизда 3,5 сотихли иссиқхона ташкил этдик. Ҳовлида бўлгани яхши-да, саҳар туриб ҳам, кечки салқиндами, қачон истасанг, ишлайверасан.\n– Ишсизликдан қийналаётган эдим, – дейди Тўрақўрғон тумани Оқтош маҳалла фуқаролар йиғинида яшовчи Нодира Бозорова. – Партиянинг бевосита кўрсатган ёрдами билан “Pure fruit trade” хусусий корхонасига ишга жойлашдим. Энди мен ҳам фойдали меҳнат билан бандман, бундан хурсандман.\nСармоя бўлса, иш бошлаш осон\nШаҳрихонлик Муҳайё Исроилова ишчи гуруҳ билан мулоқотидан сўнг боши осмонга етганлардан. Нега дейсизми? Бир неча йилдан буён дилига тугиб юрган хайрли нияти улар кўмаги билан ҳал бўлгани қувончнинг ўзи эмасми?!\n– Ўзим чеварман, – дейди у. – Кичиккина бўлса-да, тикув цехи очиб, трикотаж маҳсулотлари ишлаб чиқариш орзуим эди. Мақсадимни рўёбга чиқариш учун туманимиздаги бир нечта идорага қилган мурожаатим жавобсиз қолиб, умидимни узгандим. Партия ходимлари эса менга кўмакдош бўлишди. Ниҳоят, ниятимга етдим.\nҲа, Муҳайёнинг севинганича бор. Унинг хонадонида кичик трикотаж цехи иш бошлади. Ишчи гуруҳ кўмаги билан “Ҳамкорбанк”нинг Шаҳрихон туман филиалидан “Ҳар бир оила – тадбиркор” дастури доирасида ажратилган 9 миллион сўм миқдоридаги имтиёзли кредит эвазига тикув машиналари харид қилиниб, тадбиркорлик фаолияти йўлга қўйилди. Маҳсулотлари эса аллақачон бозор юзини кўра бошлади.\nОлтинкўлликларнинг ҳам қувончини сизга улашгимиз келди.\n– Мазкур туманда бўлганимизда асосий эътиборни давлат дастурлари доирасида ажратилаётган кредитлар масаласига қаратдик, – дейди O‘zLiDeP Сиёсий Кенгаши Ижроия қўмитаси бўлим мудири Барно Абдуллаева. – Юртдошларимизнинг аксарияти ҳам шу масалада мурожаат қилишди. Йиллик 7 фоизли имтиёзли кредит олиш бўйича билдирилган 45 та мурожаатнинг 40 таси ҳал этилди. Бу шунча аҳоли сармояга эга бўлиб, севимли ишини бошлагани ёки қайсидир йўналишда фойдали меҳнат билан банд бўлганини билдиради.\nЖаҳонгир Маҳаммадов ҳам ана шундайлардан бири. У ўзи ташкил қилган “Муслима болажон” нодавлат таълим муассасаси фаолиятини кенгайтириши учун сармоя зарурлигини ишчи гуруҳга айтиб адашмаганини бугун ҳис қилиб, амалда исботини ҳам кўриб турибди. “Халқ” банкининг туман филиалидан олинган 1 миллиард сўм миқдоридаги кредит эвазига муассасада янги йўналишлар очилди.\nДепутат сўрови ерда қолмади\nЖиззах вилоятида ҳам кўтарилган масалаларни тизимли ҳал этиш бўйича зарур чора-тадбирлар ишлаб чиқилиб, шу асосда иш олиб бориляпти.\nСўз исботи билан: Янгиобод туманининг Совот ва Ҳовотоғ маҳалла фуқаролар йиғини аҳолисидан тадбиркорлик билан шуғулланиш учун кредит олиш мақсадида 10 нафар, томорқа учун кредит олиш мақсадида 7 нафар ва бошқа турдаги кредитлар бўйича 23 нафар фуқародан мурожаат келиб тушган эди. Ушбу масалалар юзасидан туман Кенгаши депутатлик гуруҳи раҳбари Ш. Раҳимов фермер, деҳқон хўжаликлари ва томорқа ер эгалари туман кенгаши, Ёшлар иттифоқи туман кенгаши ҳамда “Қишлоққурилишбанк” туман филиали раҳбарларига депутатлик сўрови юборган эди. Мана, ҳозиргача уларнинг деярли тенг ярмининг талаби қондирилди. Қолганларининг зарур ҳужжатларини йиғиш, бизнес режа тузиш каби ишларига кўмаклашилмоқда.\nФориш туманининг Хонбанди ва Осмонсой маҳалла фуқаролар йиғинидаги ҳудудларда сув тармоғини тортиш давлат дастурига киритилган ва бу борада ишлар амалга оширилмоқда. Ҳозиргача ер кавланиб, полиэтилен трубалар монтаж қилинди. Ишнинг давомини доимий назорат қилиш туман ва вилоят кенгашлари депутатлари Бозоргул Тўраева, Адиба Жабборова, Олимжон Эргашев, Мирзоҳид Аралов, Фарҳод Ўришевлар зиммасига юклатилди.\nМирзачўл туманининг Ўзбекистон маҳалла фуқаролар йиғини Зулфия кўчасида яшовчи Азиза Абдуалимованинг тикув машинаси олиш учун кредит зарурлиги юзасидан мурожаати ўрганилди. Партия туман Кенгаши депутати С. Азимова тижорат банкларига депутатлик сўрови юборган эди, иш осон ҳал бўлди. Ғалаба маҳалла фуқаролар йиғинида яшовчи Шерзод Жабборовга эса қандолатчилик цехи очиш учун 27 миллион сўм имтиёзли кредит олишга кўмаклашилди. Зоминлик Анвар Ибодуллаев уй-жойини кадастрдан ўтказиш учун маблағ тополмай қийналаётган экан, маҳалладаги тадбиркорлар уни қўллаб-қувватлашди...\nМавзу давом этади\nБиз бугун партия томонидан ўтказилган ўрганишлар ҳақида баъзи вилоятлар мисолида қисқача маълумот беришга ҳаракат қилдик. Лекин шу ўринда яна бир ҳақли савол туғилади. Хўш, бу учрашувлардан, ўрганишлардан дастлабки хулосалар қандай? Аввало, одамларда тадбиркорлик ва бунёдкорлик иштиёқи янада кучаймоқда. Улар ўз фикр-мулоҳазалари, дард-ташвишлари, орзу-армонлари ҳукуматимиз эътиборида, муҳим ва аҳамиятли эканини англаб етишмоқда.\nҲаёт бор экан, инсон бор экан, муаммолар ҳам бўлиши табиий, албатта. Шу маънода партиянинг аҳоли орасига кириб, одамларнинг дарду ташвишларини ўрганиши, мурожаатлари билан ишлаши ҳеч қачон кун тартибидан тушмайди. Газетамизнинг келгуси сонларида ҳам бу ишларнинг давоми ва натижалари ҳақида хабардор этиб борамиз.\nТеддининг тарихини биласизми?


Kutubxona - Habib Siddiq. Inglizcha tush (hajviya) / Kiril\nSiz shu sahifadasiz: Habib Siddiq. Inglizcha tush (hajviya) / Kiril\nАсар номи Инглизча туш (ҳажвия)\nИнглизча туш (ҳажвия)\nҲозирги даврда бирорта ҳорижий тилни билмаган одам қийналиб қолади, дерди ўқитувчимиз. Тўғри айтган экан. Мана мен ҳам тилни билмаганим учун қийналиб ўтирибман. Ўзимни шу кеча кўрган тушимни тушунолмай бошим гаранг, асабим таранг бўлиб кетди. Ўтган куниям шунақа бўлувди. Чунки, тушларни инглизча кўряпман-да.\nАҳволимдан хабар топган онам бечора ташвишга тушиб қолди. Шифокорга олиб бормоқчи бўлувди унамадим. Баттар таажжубланганча секин сўради:\n— Вой, болагинам-эй. Тушларингни ҳаммаси инглизчами?\n—Э-э, қўяверинг, — дедим-у қўл силтаб нари кетдим.\nАслида тушимни унча-мунча ўзбекча жойлари ҳам бор. Лекин, шундай нарсаларки, бировга айтгани хижолат бўласан. Кўнгли тинчимаган онам ишга отланаётган отамнинг ортидан чиқиб алланималарни шивирлади.\n— Ўзидан кўрсин, — деди отам сал жаҳли чиққандай. – Элчихонанинг атрофида ўралашиб юргандан кейин шунақа бўлади-да.\n— Элчихонанинг?.. – деди онам ҳайрат билан кўзларини ката-катта очиб.\n— Ҳа. Ишхонамиздагилар айтишди. Ўша ердаги таржимон қиздан тил ўрганаётган эмиш.\n— Вой, худойим-эй, шунақа денг. Хаёлимга бир зумда нималар келмади-я… Ўрганса яхши-да, дадаси. Лекин, касали…\n— Қўявер, бунингни касали хавфли эмас. Ўтиб кетади, — деди отам сирли жилмайиб. — Дўхтирини ҳам ўзи топяпти шекилли.\nОнам ҳеч нарсага тушунмай бир отамга, бир менга қараб қолаверди. Бироқ отам дарров қаёқдан билақолдийкин?.. Чиндан ҳам ўша таржимон қиз ишхонамизга ҳорижлик меҳмонлар билан келиб уларнинг гапларини ўгириб турганда жуда ҳавасим келувди. Инглиз тилида она тилимиздай бийрон сўзлашадиган бу кўҳликкина қиз бўш пайтларида қизиқувчиларга тил ўргатар экан. Дарров манзили ва телефонларини сўраб ёзиб олувдим. Бир ойдирки ундан инглиз тилидан сабоқ оляпман.\nМашғулотлар анча чарчатаяпти. Бунинг устига ора кунда ғалати тушлар кўриб чиқишим қизиқ бўляпти-да. Бунақа ҳайратланарли гапларни ичингда сақлаб туриш ҳам қийин экан. Кўнглим тўлиб кетиб бир иккита оғзи маҳкамроқ оғайниларимга ҳеч кимга айтмаслик шарти билан инглизча тушларим ҳақида жиндай ёрилувдим. Бекор қилган эканман. Мана энди, улар ҳам кимларгадир, бировга гуллаб қўймасликларини тайинлаб, хушхабарлаганлар шекилли. Ўз навбатида бошқалар ҳам узунқулоқ гапларни урчитиб юборишибди. Оқибатда менинг инглизча тушларим ҳақидаги гаплар бутун шаҳарга овоза бўлиб кетди. Кўча-кўйда, гузарларда одамларнинг айримлари кулиб, баъзилари раҳми келгандай қараб қолганларида ўзимни қўйгани жой тополмайман.\nБулар ҳам майлику-я, аллақандай халқаро жамиятнинг журнали таҳририятидан келган мухбирларнинг гапларига чидаб туролмадим. Содир бўлган нодир ҳодиса ҳақида материаллар тўплашмоқчи эмиш. Бунинг учун ухлаётганимни, туш кўраётганимни кузатишлари, тасвирга туширишлари керак экан. Хунобим ошиб ҳаммасини аввал ўзбекча, кейин инглизчалаб изоҳли луғатларда ҳам йўқ сўзлар билан сўкиб, қувиб солдим.\nАна шундан кейин тилим анча бурро бўлиб қолгандай туюлиб таржимон қиз ҳузурига тез-тез борадиган бўлдим. Ўзиям менга инглизчани ўргатаман деб роса ҳаракат қилаяпти. Лекин ҳар қанча уринмай «И лав ёу»дан бошқасига тилим келмаяпти. Дунёнинг ишлари шунақа-да. Бир биримизни тилимизни тушунгунимизча анча–мунча вақт ўтиб кетади.\nБуёқда баъзи кунлари Миш-мишларни ошириб-тошириб сўзлайдиган қўшни хотинларнинг олди-қочди гапларини эслаб онам жиндай кўз ёши ҳам қилиб олади ва «ишқилиб, яратганнинг ўзи охирини баҳайр қилсин» деб қўяди. Оналарнинг тилаги ижобат бўлади, деганлари тўғри экан. Ҳаммаси кўнгилдагидек бўлиб кетди.\nГапни чўзмай, тўғрисини айтиб қўяқолай. Инглиз тилини унча яхши ўрганолмадим. Лекин афсусланмайман. Қийналаётганим ҳам йўқ. Чунки ўша таржимон қиз келинойингиз бўлиб қолди. Энди тушларни бирга кўряпмиз.\n"http://www.kutubxona.com/wiki/index.php?title=Habib_Siddiq._Inglizcha_tush_(hajviya)_/_Kiril&oldid=3201" dan olindi